title: Millerettidae

text: Joillakin millerettideillä oli silmien takana ohimoaukot sierainten ja silmien aukkojen lisäksi.


title: Millerettidae

text: Alla oleva kladogrammi Rutan (2011) mukaan kuvaa Millerettidae-heimon lajien sukulaisuussuhteita:


title: Ykkösen kausi 2011

text: Ykkösen kausi 2011 oli vuonna 1973 perustetun Ykkösen 39. kausi. Ykköseen osallistui 13 joukkuetta ja joukkueet pelasivat 24 ottelua. Kaudella 2011 Ykkösen voitti FC Lahti, joka nousi Veikkausliigaan. Viimeiseksi jääneet PS Kemi, PoPa, KPV ja FC Espoo tippuivat Kakkoseen. Ykkösen maalikuningas kaudella 2011 oli 20 maalilla FC Viikinkien Ville Salmikivi.


title: Ykkösen kausi 2011

text: Kaudeksi 2011 Veikkausliigasta Ykköseen tippui FC Lahti, ja Kakkosesta Ykköseen nousi HIFK.


title: Ykkösen kausi 2011

text: Kaudella 2011 Ykkösessä pelasi myös ilman liigalisenssiä jäänyt AC Oulu.


title: São Cristóvão (täsmennyssivu)

text: São Cristóvão voi viitata seuraaviin asioihin:


title: Chinook-jargon

text: Chinook-jargon eli chinook wawa oli Kanadan länsirannikolla ja Yhdysvaltojen Alaskan osavaltiossa puhuttu jargonkieli, jota käytettiin "lingua francana" intiaanien ja eurooppalaisten kauppiaiden välillä. Kieli oli käytössä 1830-luvulta lähtien. Vuoden 1962 arvion mukaan Kanadassa kielellä oli 83 puhujaa, joiden lisäksi vuonna 1990 sillä oli 17 puhujaa Yhdysvalloissa.


title: Chinook-jargon

text: Kielen sanoista noin 30 % tuli chinookin kielestä. Noin 20 % sanoista oli nootkasta, 20 % englannin kielestä, 20 % ranskan kielestä ja loput muista alkuperäiskansojen puhumista kielistä. Uusia sanoja kielessä on 2 % kaikista sanoista. Brittiläisessä Kolumbiassa on käytössä edelleen joitakin chinook-jargonista tulleita slangisanoja, kuten merta tai suolavettä tarkoittava termi "the salt chuck" ja ystävyksiä tarkoittava sana "tillikums".


title: Chinook-jargon

text: Kieli kehittyi luultavasti turkiskaupan myötä. Mahdollisesti kieltä edelsi jokin toinen samankaltainen pidginkieli, josta chinook-jargon sitten kehittyi. Myöhemmin sitä käyttivät myös uudisasukkaat ja virkamiehet. Kielen huippuaikoina vuonna 1900 sitä käytti ehkä jopa 100 000 henkilöä. Kielen puhuma-alue ulottui tuolloin Brittiläisen Kolumbian keskiosista Kalifornian pohjoisosiin. Vuosina 1891-1904 ilmestyi kielellä tehty lehti "Kamloops Wawa". Englannin kieli kuitenkin korvasi sen käytöstä 1900-luvulla.


title: Tyler Ennis

text: Tyler Ennis (s. 6. lokakuuta 1989 Edmonton, Alberta, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Toronto Maple Leafsia.


title: Tyler Ennis

text: Ennis aloitti junioriuransa WHL:ssä Medicine Hat Tigersissa kaudella 2005–2006, jolloin hän teki seurassa 10 tehopistettä 43 pelissä. Seuraavalla kaudella hänestä tuli Tigersin kulmakiviä hyökkäyksessä tehden 26 maalia ja 50 pistettä. Pudotuspeleissä hän auttoi joukkueen mestaruuteen.


title: Tyler Ennis

text: Kaudella 2007–2008 Ennis oli joukkueen paras ja sarjan neljänneksi paras pistemies runkosarjassa 91 pisteellään. Onnistuneen kauden jälkeen Buffalo Sabres varasi Ennisin 26. pelaajana vuoden . Kausi jäi hänen viimeisekseen juniorisarjoissa.


title: Tyler Ennis

text: Ennis siirtyi Sabresiin kaudeksi 2009–2010 ja debytoi NHL:ssä lokakuussa 2009 Philadelphia Flyersia vastaan ja teki samassa pelissä myös NHL-uransa avausmaalin. Hän vietti runkosarjan suurimmaksi osaki AHL:ssä Portland Piratesissa, jossa hän teki tehot 23+42=65 ja oli AHL:n tulokkaiden maalipörssin jaetulla kärkisijalla. Kauden päätteeksi hänet valittiin sarjan valmentajien valitsemaksi AHL:n tulokkaaksi. Tim Connollyn loukkaannuttua Ennis kutsuttiin Sabresin kokoonpanoon viimeisiin yhdeksään runkosarjapeliin. Ennis vakuutti peleissä ja hän pelasi joukkueen paidassa myös pudotuspeleissä.


title: Tyler Ennis

text: Kaudella 2010–2011 Ennis sijoittui tehoilla 20+29=49 NHL:n tulokkaiden pistepörssissä neljänneksi.


title: Tyler Ennis

text: Ennis edusti Kanadaa nuorten MM-kilpailuissa vuonna 2009 ja voitti kultaa. Hän edusti aikuisten maajoukkuetta ensimmäisen kerran vuoden 2015 MM-kilpailuissa, joissa hän myös voitti kultaa.


title: Edward Everett Horton

text: Edward Everett Horton (18. maaliskuuta 1886 New York, New York – 29. syyskuuta 1970 San Fernando Valley, Kalifornia) oli yhdysvaltalainen näyttelijä. Hän teki debyyttinsä teatterissa vuonna 1908 ja ensimmäisen elokuvaroolinsa hän sai 1918. Hortonin ensimmäinen äänielokuva oli Lewis Milestonen vuonna 1931 valmistunut "Etusivu uusiksi". 1930-luvun alusta 1940-luvun loppuun hän näytteli noin kuudessa elokuvassa joka vuosi. Niihin kuuluu muun muassa useita RKO:n tuottamia Fred Astaire/Ginger Rogers -musikaaleja. Hortonin näyttelijänura kesti yli 60 vuotta. Hänen viimeiseksi elokuvakseen jäi komedia "Uskomaton tupakkalakko", joka tuli ensi-iltaan vuonna 1971.


title: Edward Everett Horton

text: Horton kuoli syöpään syyskuussa 1970. Hän on saanut tähden Hollywood Walk of Famelle.


title: Rich Franklin

text: Rich Jay Franklin II (s. 5. lokakuuta 1974, Cincinnati, Ohio) on yhdysvaltalainen entinen vapaaottelija. 185 senttimetriä pitkä ja 93 kilogrammaa painava Franklin on entinen UFC:n keskisarjan mestari, mutta ottelee nykyisin kevyessä raskassarjassa. Franklin on voittanut urallaan muun muassa seuraavat vastustajat: Ken Shamrock, Evan Tanner, Wanderlei Silva ja Chuck Liddell. Hän on hävinnyt ottelussa Anderson Silvalle kahdesti.


title: Rich Franklin

text: Franklin on myös toiminut Matt Hughesin kanssa valmentajana Ultimate Fighter-TV-sarjan toisella tuotantokaudella.


title: Pangaea Ultima

text: Pangaea Ultima on mahdollisesti 250–400 miljoonan vuoden kuluttua muodostuva jättiläismanner. Hypoteesin on esittänyt yhdysvaltalainen geologi Christopher Scotese. Se on nimetty aiemman Pangaea-jättiläismantereen mukaan.


title: Pangaea Ultima

text: Jättiläismanner edistää kylmää, kuivaa ilmastoa, koska se muuttaa merivirtojen kulkua ja pitää merenpintaa alhaalla, niin että auringon säteilyä imevää merta on vähemmän. Sitä ympäröi valtava vesialue, Maan valtameri. Maapallolla on silloin tuuheita metsiä, polttavankuumia aavikoita ja syviä vesiä. Manner on niin valtava, että sateet eivät koskaan ulotu sen sisäosiin. Niinpä manner on pääasiallisesti aavikkoa. Kaakkoisrannikolla on korkeita vuoria jotka suojaavat sateilta ja mereltä puhaltavilta myrskyiltä. Vaikka se on mantereen reunalla, se kuuluu Keskiaavikkoon. Keskiaavikko on kaikkien aikojen laajin autiomaa. Maan valtameri on suunnattoman suuri yhtenäinen valtameri. Merivirrat kuljettavat merieläimiä eri puolille maapalloa. Pangaea Ultiman luoteisrannikolla sataa jatkuvasti. Ravinteikkaalle kostealle alueelle on syntynyt elinvoimainen, elämää sykkivä metsä.


title: Convair XF-92

text: Convair XF-92 on yhdysvaltalainen koetutkimuskone eli experimental-kone, jonka suunnittelutyöt aloitettiin vuonna 1948. Convair alkoi suunnitella 1940-luvun lopulla deltasiipistä ylisoonista Convair XF-92 suihkuhävittäjää, johon nopeuteen koneen prototyyppi ei yltänyt. Se saavutti "vain" 1 000 km/h nopeuden, johon suunnilleen ylsi muiden muassa Lockheed F-80 Shooting Star.


title: Convair XF-92

text: Koneen kehitystyössä oli mukana Kolmannesta valtakunnasta sodan loputtua Yhdysvaltoihin operaatio Paperclipin mukana tuotu rakettihävittäjä Me 163:n kehittänyt professori Alexander Lippisch.


title: Convair XF-92

text: Koneen suunnittelutyö aloitettiin uudelleen, kun huomattiin, ilmavirtauksen vastuksen suurella lentonopeudella pienentyvän, jos koneen runko muotoillaan "Coca-Cola -pullon" muotoiseksi. "Area rule" määritti koneisiin ampiaisvyötärön siiven kohdalle. Modifioitu prototyyppi ylitti äänennopeuden eli se saavutti Machin luvun=1 jopa nousulennossa. Kone sai lopulta nimen F-102A Delta Dagger. Delta Dagger oli kaikkiaan kolmas taistelukone niin sanotussa Century Series -sarjassa.


title: Convair XF-92

text: Kehitysohjelman tutkimustuloksia käytettiin myöhemmin hyödyksi deltasiipisen ylisoonisen pommikoneen B-58 Hustler:in kehittelyssä. Deltasiipisissä nopeissa koneissa oli suuri siiven nuolikulma. Toisaalta samaan aikaan (ensilento 1954, esitelty 1958) kehitettiin kaksinkertaisen äänennopeuden saavuttava hävittäjä Lockheed F-104 Starfighter, jossa on lyhyt mutta suorahko trapetsin muotoinen siipi, siinä siiven kärkiväli on kuitenkin hyvin pieni. North American (XP-86) F-86 Sabre suunniteltiin aluksi suorasiipiseksi, mutta natsi-Saksan aikaisten tutkimustulosten tultua julki, se muutettiin 45 asteen nuolikulman omaavaksi nuolisiipiseksi.


title: Tuntemiskyky

text: Tuntemiskyky on mielenfilosofiassa sekä tekoälyn tutkimuksessa käytetty termi. Termiä on käytetty tietoisuuden tutkimuksessa kuvaamaan kykyä saada aistikokemuksia, joista länsimaiset filosofit käyttävät nimitystä kvalia. Itämaisessa filosofiassa tuntemiskyky on metafyysinen termi, jota käytetään kaikista kunnioitusta ja huolenpitoa vaativista asioista. Tieteiskirjallisuudessa käsitettä on usein käytetty synonyyminä ihmiselle, tarkoittaen "ihmis-astetta tai ihmistä korkeampaa älykkyyttä".


title: M/S Viking Grace

text: M/S Viking Grace on suomalaisen Viking Line -varustamokonsernin matkustaja-autolautta. Laiva rakennettiin Turussa STX Finlandin (nyk. Meyer Turku) Pernon telakalla. "Viking Grace" sijoitettiin "M/S" "Isabellan" (nyk. "M/S" "Isabelle") tilalle Turusta illalla lähtevälle Turku–Långnäs–Tukholma- ja Tukholmasta aamulla lähtevälle Tukholma–Maarianhamina–Turku-reitille. Aluksen toisena päällikkönä toimii merikapteeni Henrik Grönvik.


title: M/S Viking Grace

text: Viking Line ja STX Finland tekivät laivan (telakan projektinumero NB 1376) rakentamisesta aiesopimuksen 25. lokakuuta 2010, ja sopimus astui voimaan 22. joulukuuta 2010. Sopimushinta oli noin 240 miljoonaa euroa, ja laiva toimitettiin tammikuussa 2013. Sopimus sisältää lisäksi option lisälaivasta. Laivan toteuttaminen vaati 2 600 henkilötyövuotta.


title: M/S Viking Grace

text: Alus on suurista matkustaja-aluksista kaikkien aikojen ympäristöystävällisin. Laiva käyttää polttoaineenaan nesteytettyä maakaasua (LNG), jonka päästöt ilmaan ovat vähäiset. LNG:n päästöinä ei synny käytännössä lainkaan rikkidioksidia (SO) eikä pienhiukkasia. Lisäksi typenoksidipäästöt (NO) vähenevät noin 90 prosenttia ja hiilidioksipäästöt noin 20 prosenttia verrattuna öljystä jalostetun polttoaineen käyttöön. Lisäksi se käyttää uudenlaista meriliikenteen kaasuöljyä ("Marine gas oil," MGO), kunnes LNG-terminaalit saadaan valmiiksi. Tavoitteena on, että kaasua voisi tankata sekä Turusta että Tukholmasta. Alus pystyy yhdellä tankkauksella kulkemaan kaksi–kolme päivää. Myös laivan aallonmuodostus ja äänimelu on minimoitu, koska se on suunniteltu kulkemaan saaristossa. Viking Linen toimitusjohtaja Mikael Backmanin mukaan "Viking Gracessa" on Itämeren alusten suurimmat näköalaikkunat. Laivan yleiset tilat ovat laidoilla, ja niistä on laajat näkymät ulos."Viking Gracen" myötä Viking Line on muuttanut hyttiluokkien nimet perinteisistä kirjainlyhenteistä nimistä uusiin kuvailevimpiin nimiin. Nimet on muutettu hiljalleen myös muilla Viking Linen aluksilla. Kaikissa hyteissä on WC, suihku ja TV. Invahyttien ja sviittien ovileveys on 89 senttiä, muiden hyttien ovileveys on 64 senttiä.


title: M/S Viking Grace

text: Viking Line oli jo pitkään suunnitellut uusia aluksia Turun ja Tukholman väliselle reitille. Reitillä olivat liikennöineet 1980-luvun lopulla rakennetut "M/S" "Isabella" ja "M/S" "Amorella".


title: M/S Viking Grace

text: Viking Line kehitteli Turku–Maarianhamina–Tukholma-reitille kehittyneitä teknillisiä ratkaisuja. Teknisen johtajan Kaj Janssonin mukaan tarkoituksena oli suunnitella nopeita kapearunkoisia aluksia, jotka kulkisivat kevyesti vedessä ja joiden ympäristövaikutukset olisivat vähäiset.


title: M/S Viking Grace

text: Viking Line neuvotteli jo vuonna 2009 suomalaisen maakaasuyhtiö Gasum Oy:n kanssa LNG:n käyttämisestä uuden aluksen polttoaineena. Silloinen Viking Linen toimitusjohtaja Nils-Erik Eklund sanoi, että LNG oli tulevaisuuden polttoaine laivaliikenteessä ja että Viking Line on tutkinut sitä jo kauan. Vielä vuonna 2009 Eklund ei halunnut kommentoida, tuleeko uusi laiva käyttämään LNG:tä, muun muassa sen hintakehityksen takia. Hän kuitenkin painotti, että LNG tarjoaa huomattavat ympäristöystävälliset edut. LNG:tä varten rakennettaisiin LNG-terminaali Naantaliin tai Turun Pansion sataman alueelle.


title: M/S Viking Grace

text: Tammikuussa 2010 Mikael Backman kertoi Viking Linen käyvän neuvotteluita yhdeksän telakan kanssa. Tarjouspyyntöihin odotettiin vastauksia kevään aikana. Samassa haastattelussa Backman sanoi Viking Linen päättävän tilauksesta vuoden 2010 aikana. Hän kuitenkin korosti, ettei tarkoituksena ole rakentaa "M/S" "Amorellan" tyyppistä alusta vaan täysin erilainen ja huomattavasti suurempi. Myös laivojen suurenemisen takia Turun ja Tukholman terminaaleissa tultaisiin tekemään laajennustöitä, jotta ne pystyisivät toimimaan lisääntyneiden matkustajamäärien myötä. Turun terminaalin toista kerrosta laajennettaisiin, matkustajasiltoja nostettaisiin ja satamaan tulisi mahdollisesti uusi pysäköintitalo. Backman myös kertoi Viking Linen valitsevan Turun telakan mielellään, vaikka hinta olisi korkeampi kuin kilpailijamaiden telakoilla. Tosin kilpailijamaiden telakoiden saamat tuet antavat niille etulyöntiaseman hintakilpailussa.


title: M/S Viking Grace

text: Viking Line tiedotti 3. kesäkuuta 2010, ettei se ollut saanut tyydyttävää tarjousta telakoilta, joille se jätti tarjouspyynnön. Etenkin Turun telakalla tieto otettiin raskaasti, sillä Viking Linellä oli käytännössä kaksi vaihtoehtoa: tilata Turun telakalta tai ei ollenkaan. Arvioiden mukaan Viking Line olisi saanut valtavan imagotappion tilaamalla laivansa ulkomailta. Uusi laivatilaus ei olisi kuitenkaan täyttänyt Turun telakan kapasiteettia sen luovutettua lokakuussa 2010 silloisen viimeisen laivatilauksen, "M/S" "Allure of the Seasin", mutta olisi kuitenkin pitänyt sen toiminnassa ja alihankkijaverkoston kunnossa. Backmanin mukaan alukset tultaisiin yhä hankkimaan, mutta hän sanoi, ettei ollut tietoa siitä, kuinka pitkälle tilaus lykkääntyisi.


title: M/S Viking Grace

text: Viking Linen mukaan hinta ei kuitenkaan ollut lähelläkään kohdallaan millään telakoista. Telakoiden olemattoman kysynnän takia toimitushintojen piti olla kohtuullisia, ja valtion tukipaketin piti tasata hintaeroja kaupan osapuolien välillä. Viking Line tarvitsi uutta kalustoa vanhan tilalle, ja varustamoiden välisen kilpailutilanteenkin piti suosia laivatilauksia. Tästä huolimatta tilausta ei tuolloin syntynyt.


title: M/S Viking Grace

text: Mikael Backman kertoi Viking Linen jättäneen uuden tilauksen STX Finlandille hyväksyttäväksi kesäkuussa 2010. Tuolloin mukana oli vielä kaksi telakkaa neuvotteluissa.


title: M/S Viking Grace

text: Viking Line ja STX Finland tekivät aiesopimuksen 25. lokakuuta 2010 laivan rakentamisesta. Viking Linen mukaan sopimus oli vielä riippuvainen Suomen valtion ympäristötuesta. 26. lokakuuta 2010 Suomen hallituksen lisäbudjettineuvotteluissa ei tehty tukemispäätöstä Viking Linen alustilauksesta. Pääministeri Mari Kiviniemen mukaan tuen antamisvaltuutta jatkettiin vuoden 2011 puolelle, mutta mahdolliset päätökset tehtiin talouspoliittisessa ministerivaliokunnassa. STX Finlandin toimitusjohtaja Juha Heikinheimo kertoi, että aluksen konseptisuunnittelutyötä oli tehty jo pitkään. Hänen mukaansa varsinainen suunnittelutyö alkoi heti sopimuksen varmistuttua. Viking Line kävi myös neuvotteluita Gasumin kanssa kaasun toimittamisesta Turkuun ja Tukholmaan. Laivatilaus oli myös kiinni Gasumin kanssa käytävien neuvotteluiden lopputuloksesta.


title: M/S Viking Grace

text: 21. joulukuuta 2010 Suomen hallituksen raha-asiainvaliokunta puolsi liikenne- ja viestintäministeriön ympäristötukipäätöstä. Viking Linelle myönnettiin 28 miljoonan euron tuki alusten ympäristönsuojelua parantaviin investointeihin eli uuden aluksen rakentamiseen. Tukiohjelma vaati kuitenkin vielä Euroopan unioinin komission hyväksyntää sille ja Viking Linen tukihakemukselle. Tuki maksettaisiin Viking Linelle, kun alus on luovutettu sille ja merkitty kauppa-alusluetteloon, kuitenkin aikaisintaan vuonna 2012.


title: M/S Viking Grace

text: Seuraavana päivänä 22. joulukuuta Viking Line ja STX Finland ilmoittivat laivanrakennussopimuksen astuneen voimaan. Sopimusehtoihin kuului muun muassa ympäristötuen saaminen. Backman kertoi myös Viking Linen käyvän neuvotteluja polttoaineen toimittamiseksi uudelle alukselle kolmen suomalaisyhtiön sekä ruotsalaisen AGA:n kanssa.


title: M/S Viking Grace

text: Aluksen rungon rakentaminen aloitettiin Turun telakalla 28. syyskuuta 2011, kun Viking Linen toimitusjohtaja Mikael Backman aloitti laivan teräksentuotannon. Aluksen nimestä järjestettiin vuodenvaihteessa 2011–2012 avoin kilpailu, jonka voittajaksi Viking Linen johto valitsi 17. helmikuuta 2012 "Viking Gracen". Yhtiön mukaan nimi edustaa tyyliä, designia ja tunnelmaa. 6. maaliskuuta 2012 tapahtui "Viking Gracen" kölinlasku, jossa aluksen köli laskettiin yhdeksän vuonna 2012 lyödyn kolikon päälle. Kolikot ovat Suomenlinnan juhlasarjaa ja sisältävät koko kolikkosarjan (2 €, 1 €, 50 snt, 20 snt, 10 snt, 5 snt, 2 snt ja 1 snt) sekä Suomenlinnan juhlarahan. Kun runko oli valmis ja alus valmiina vesillelaskuun, kolikot nostettiin ja hitsattiin kiinni aluksen mastoon. 10. toukokuuta 2012 Viking Line ilmoitti, ettei se aio tilata "Viking Gracelle" sisaralusta, joten "Viking Grace" jäänee toistaiseksi uniikiksi yhtiön laivastossa. "Viking Grace" laskettiin vesille Turun telakalla perjantaina 10. elokuuta. Altaan täyttö aloitettiin 10. elokuuta 2012, mutta aluksi vettä laskettiin vain tukipilarien yläpäähän asti ja aluksen vedenpitävyys tarkistettiin. 11. elokuuta 2012 puolenpäivän aikoihin alus siirrettiin varustelulaituriin.


title: M/S Viking Grace

text: 22. ja 23. marraskuuta 2012 välisenä yönä laivalla havaittiin vesivahinko, joka johtui painolastivesiventtiilin pettämisestä. Tämän vuoksi yhteen konehuoneen osastoon pääsi noin metrin korkuinen kerros vettä. Vesi saatiin kuitenkin pumpattua pois aluksesta laivan omien palomiesten havaittua vuodon yöllä, eikä alukselle aiheutunut vaaraa.


title: M/S Viking Grace

text: Aluksen neitsytristeily järjestettiin 13.–15. tammikuuta 2013. Viking Line myi risteilylle "all inclusive" -pakettia, joka sisälsi hytin, ruoat, juomat ja erikoisohjelmaa. Ennen risteilyn alkamista järjestettiin laivan kastetilaisuus. Risteily myytiin nopeasti loppuun. Tavallisten asiakkaiden lisäksi risteilylle osallistuivat Viking Linen johtoryhmä ja hallitus sekä kutsuvieraita.


title: M/S Viking Grace

text: "Viking Grace" sai suomalaisen Norsepowerin kehittämän roottoripurjeen, jonka käyttöönotto säästää polttoainetta ja vähentää päästöjä. "Viking Grace" on maailman ensimmäinen matkustaja-alus, joka käyttää mekaanista roottoripurjetta. Roottoripurjetta käytettiin ensimmäistä kertaa matkalla Turusta Tukholmaan 12. huhtikuuta 2018.


title: Mitzi Green

text: Mitzi Green (synt. Elizabeth Keno, 22. lokakuuta 1920 New York, New York – 24. toukokuuta 1969 Huntington Beach, Kalifornia) oli yhdysvaltalainen lapsinäyttelijä. Hän oli ensimmäinen Paramount Picturesin kanssa usean elokuvan sopimuksen tehnyt lapsitähti. Hänen elokuviinsa kuuluvat muun muassa "Tom Sawyerin seikkailut" vuodelta 1930 ja seuraavana vuonna valmistunut "Huckleberry Finnin seikkailut", joissa molemmissa hän näytteli Becky Thatcheria. Vuoden 1934 jälkeen hän esiintyi teatterissa ja yökerhoissa ja teki vain muutamia elokuvia.


title: Mitzi Green

text: Greenin aviopuoliso oli elokuvaohjaaja Joseph Pevney. Green kuoli syöpään 48-vuotiaana. Hän on saanut tähden Hollywood Walk of Famelle.


title: Tampereen Voimistelijat

text: Tampereen Voimistelijat on vuonna 1922 perustettu voimistelulajien erikoisseura, jonka lajeja ovat naisten telinevoimistelu, joukkuevoimistelu, teamgym, rytminen voimistelu, trampoliinivoimistelu ja akrobatiavoimistelu. Seuran voimistelijat ovat menestynet kansainvälisesti .


title: Tampereen Voimistelijat

text: Tampereen Voimistelijoiden perustehtävä on järjestää voimistelutoimintaa harraste- ja kilpatasolla Tampereen ja ympäristökuntien lapsille ja nuorille. Nuori Suomi myönsi Tampereen Voimistelijoille Sinettiseura-arvonimen neljäntenä voimisteluseurana Suomessa. Sinetti on tae laadukkaasta toiminnasta lasten ja nuorten hyväksi. Tavoitteena on mahdollistaa voimistelu huipputasolla. Vuonna 2015 seura voitti Suomen mestaruuksia telinevoimistelusta, joukkuevoimistelusta, teamgymistä, trampoliinivoimistelusta sekä akrobatiavoimistelusta


title: Tampereen Voimistelijat

text: Tampereen Voimistelijat toimii pääasiassa Ikurin liikuntahallilla, mutta viikoittaisia ryhmiä pidetään myös Ratinan ja Tesomajärven voimistelusaleissa sekä Tampereen, Nokian sekä Ylöjärven kouluilla.


title: Thomas Meighan

text: Thomas Meighan (9. huhtikuuta 1879 Pittsburgh, Pennsylvania – 7. heinäkuuta 1936 Long Island, New York) oli yhdysvaltalainen näyttelijä. Hän näytteli ensimmäisen kerran Broadwaylla vuonna 1900, jossa tapasi myös tulevan aviopuolisonsa näyttelijä Blanche Ringin. Meighanin ensimmäinen rooli valkokankaalla oli elokuvassa "Dandy Donovan, the Gentleman Cracksman" vuonna 1914. 1920-luvun puolessavälissä Meighanin palkan kerrottiin olevan 10 000 dollaria viikossa, mikä oli korkeimpia Hollywoodissa. Äänielokuvan tultua Meighania nähtiin valkokankaalla enää satunnaisesti. Hänen viimeiseksi elokuvakseen jäi vuonna 1934 ensi-iltaan tullut "Peck's Bad Boy". Meighan kuoli keuhkokuumeeseen 57-vuotiaana. Hän on saanut tähden Hollywood Walk of Famelle.


title: Tammenterho

text: Tammenterho on tammen tuottama pähkinä. Tammenterho sisältää yhden tai joskus harvoin kaksi siementä, jotka ovat kovan kuoren sisällä. Tammenterhojen pituus vaihtelee 1–6 senttimetrin ja leveys 0,8–4 senttimetrin välillä. Tammenterhon kypsyminen kestää lajista riippuen 6–24 kuukautta. Tammenterhot ovat tärkeää ravintoa monille nisäkkäille ja linnuille.


title: Enari

text: Enari tarkoittaa:


title: Herttuan koulu

text: Herttuan koulu on erityiskoulu Porissa, joka antaa opetusta kielenkehityksen häiriöisille (dysfasia, dyspraksia), kuuroille, huonokuuloisille, neurobiologian ja neuropsykologian erityispiirteisille (asperger, autismi) sekä tarkkaavaisuus- ja ylivilkkaushäiriöisille (ADD, ADHD).


title: Herttuan koulu

text: Koululla on jo vuosikymmeniä pitkä historia. Jo 1960-luvulla Poriin perustettiin ensimmäiset kuulovammaisten luokat, joista 1970-luvun alussa muodostettiin kuulovammaisten koulu, joka toimi aluksi ns. Karhulinnan kiinteistössä, sen jälkeen nykyisen Kuvataidekoulun piharakennuksessa (Gallen-Kallelankadulla). Nykyiseen paikkaan silloinen kuulovammaistenkoulu sijoittui vuonna 1976.


title: Herttuan koulu

text: Oppilasmäärä vaihteli 30–50 oppilaaseen käsittäen kuuroja ja huonokuuloisia 6–17-vuotiaita tulevaisuudentoivoja. 1980-luvun lopulla kuulovammaisten osuus väheni ja oppilaspaikat täyttyivät dysfaattisilla oppilailla. Koulun uudeksi nimeksi muutettiin Herttuan koulu vuonna 1985.


title: Herttuan koulu

text: Omaa kouluhistoriaansa teki toisvaurioistenlastenkoulu. Aluksi myöskin se toimi yksittäisinä luokkina vuodesta 1969 alkaen. Vuonna 1978 luokista muodostettiin hallinnollisesti Porin Aivovaurioistenlasten koulu. Oppilaina CP- ja liikuntavammaisia sekä MBD-lapsia. Myöhemmin koulun nimi muuttui Aukion kouluksi.


title: Herttuan koulu

text: Näiden koulujen tiet yhtyivät vuonna 1992. Silloin koulut yhdistettiin ja nimeksi tuli Porin Herttuan koulu.


title: Herttuan koulu

text: Porin Herttuan koulu toimii kahdessa rakennuksessa ja käsittää yli 300 oppilaan ja yli 60 työntekijän kouluyhteisön, jossa kieli ja käytös ovat toiminta-ajatuksena. Herttuan kouluyhteisö syntyy neljästä pienyksiköstä eli erivärillisistä luokkasoluista (keltainen, oranssi, vihreä ja sininen solu). Jokainen yksikkö/solu käsittää tietyt luokkatasot. Samassa isossa koulurakennuksessa sijaisee myös Herralahden normaalikoulu. Herttuan koulun vieressä sijaitsevat Porin keskustan uimahalli sekä urheilutalo.


title: Herttuan koulu

text: Herttuan koulu on siirtymässä Tiilimäkeen.


title: Mitchell Leisen

text: Mitchell Leisen (6. lokakuuta 1898 Menomonie, Wisconsin – 28. lokakuuta 1972 Woodland Hills, Kalifornia) oli yhdysvaltalainen elokuvaohjaaja, pukusuunnittelija ja lavastaja. Hän aloitti Hollywoodissa pukusuunnittelijana, ja 1920- ja 1930-lukujen taitteessa hän oli Cecil B. DeMillen palveluksessa lavastajana. Leisenin esikoisohjaus oli elokuva "Rakkaus herää" vuodelta 1933. Hänen muita ohjauksiaan ovat muun muassa elokuvat "Kuolematon rakkaus" ja "Pettäjän jäljillä" (1950). Myöhempinä vuosinaan Leisen siirtyi televisio-ohjaajaksi. Ainoan Oscar-ehdokkuutensa Leisen sai vuoden 1929 elokuvasta "Dynamiittia" parhaasta lavastuksesta. Leisen on saanut tähden Hollywood Walk of Famelle.


title: Pribylovo

text: Pribylovo () on Makslahden eli Glebytševon maalaiskunnassa Leningradin alueen Viipurin piirissä sijaitseva maaseututaajama, rautatieasema ja sotilastukikohta. Nämä ovat kolme maantieteellisesti erillistä kohdetta.


title: Lloyd Nolan

text: Lloyd Nolan (11. elokuuta 1902 San Francisco, Kalifornia – 27. syyskuuta 1985 Los Angeles) oli yhdysvaltalainen näyttelijä. Hänen isänsä oli kenkätehtailija, jolta saamansa perinnön turvin hän alkoi opiskella näyttelemistä Pasadena Playhousessa vuonna 1927. Hänen ensimmäinen elokuvansa oli vuonna 1935 ensi-iltaan tullut "Stolen Harmony" Vuoteen 1954 mennessä hän oli esiintynyt noin 70 elokuvassa, joiden joukossa oli muun muassa sarja vuosina 1940–1942 tehtyjä Michael Shayne -elokuvia.


title: Lloyd Nolan

text: Nolan sai vuonna 1955 Emmy-palkinnon roolistaan televisionäytelmässä "The Caine Mutiny Court Martial". Hänen viimeiseksi esiintymisekseen jäi vierailu televisiosarjassa "Murhasta tuli totta" vuonna 1985. Nolan on saanut tähden Hollywood Walk of Famelle.


title: Heksaeditori

text: Heksaeditori on ohjelma, jonka avulla voi muokata tiedostoja tavutasolla. Tiedoston sisältö näytetään heksadesimaalijärjestelmän mukaisina kaksimerkkisinä lukuina ja tulostuvat merkit usein erikseen. Heksaeditoria, jonka avulla voi lukea ja muokata dataa levykkeiltä tai kiintolevyiltä ohittaen tiedostojärjestelmän, kutsutaan usein levyeditoriksi.


title: Heksaeditori

text: Heksaeditorin avulla käyttäjät voivat nähdä tai muokata tiedoston raakaa, muokkaamatonta sisältöä toisin kuin kehittyneimmillä sovellusohjelmilla, jotka näyttävät käyttäjille "tulkintoja" sisällöstä tiedostoformaatin pohjalla. Esimerkiksi heksaeditorin avulla käyttäjät voivat muokata kuvatiedoston dataa, kun taas kuvankäsittelyohjelman avulla käyttäjät näkisivät tiedoston kuvana.


title: Heksaeditori

text: Useammassa heksaeditorissa tiedoston data näkyy neljänä 4-tavuisena heksadesimaalilukuryhmänä, joiden perässä on yksi 16 ASCII-merkin ryhmä. Nämä merkit perustuvat jokaisen tavun heksadesimaalilukuihin. ASCIIn ohjauskoodit, kuten kelloääni (ctrl-G), ja merkit, jotka vievät enemmän kuin yhden merkkitilan, kuten tabulaattori, olivat tunnistettavissa siitä, että niitä seuraavassa ASCII-kentässä oli piste (".").


title: Winston Groom

text: Winston Francis Groom Jr. (s. 23. maaliskuuta 1944) on yhdysvaltalainen kirjailija. Hänen tunnetuin teoksensa on vuonna 1986 ilmestynyt romaani "Forrest Gump – kunnian mies", jonka elokuvasovitus vuodelta 1994 voitti muun muassa kuusi Oscar-palkintoa. Groom on kirjoittanut "Forrest Gumpille" myös jatko-osan "Gump ja kumppani", joka ilmestyi vuonna 1995.


title: Winston Groom

text: Winston Groom syntyi Washingtonissa. Pääteoksensa esikuvan tavalla hän vietti nuoruuttaan Alabamassa (Mobilen kaupungissa) ja osallistui Vietnamin sotaan.


title: Winston Groom

text: Jatkoteoksessaan (Gump ja kump.) on Winston Groom kuvannut saaneensa tarinan alun omalta isältään, Winston Groom Sr.:lta.


title: Sodanjulistus

text:
Sodanjulistus on valtiollinen ilmoitus toiselle valtiolle sotatilan eli vihollisuuksien alkamisesta. Haagin vuoden 1907 sopimuksen mukaan sodanjulistus tulee antaa ennen sodan aloittamista.
Valtio voi myös esittää toiselle ultimaatumin, joka sisältää ehtoja, jotka toisen valtion pitää täyttää, ettei sotaa aloitettaisi. Useimmat sodat on aloitettu ilman julistusta, ja varsinkin toisen maailmansodan jälkeen sodanjulistukset ovat olleet hyvin harvinaisia.


title: Nebraskan yliopisto

text: Nebraskan yliopisto () on Nebraskan osavaltiossa sijaitseva julkinen yliopisto. Yliopisto on perustettu 15. helmikuuta 1869 Lincolnissa. Yliopistossa opiskelee yhteensä noin 52 000 opiskelijaa.


title: Nebraskan yliopisto

text: Yliopistolla on kampukset neljällä eri paikkakunnalla: Lincolnissa (lukuvuonna 2015–2016 yli 25 000 opiskelijaa), Omahassa (15 500 opiskelijaa ja lisäksi UNMC:ssa, University of Nebraska Medical Center lähes 3 800 opiskelijaa), Kearneyssä (runsas 6 700 opiskelijaa) ja Curtisissa (Nebraska College of Technical Agriculture, noin 500 opiskelijaa, jotka suorittavat alempaa Associate of Science -tutkintoa, joka tasoltaan sijoittuu toisen asteen ja kandidaattitutkinnon välille). Alemman korkeakoulututkinnon jälkeistä tutkintoa (graduate students) opiskeli lukuvuonna 2015–2016 yhteensä 12 660 opiskelijaa. Opiskelijoista 4 144 oli ulkomailta.


title: Emperor

text: Emperor tarkoittaa muun muassa seuraavia:


title: Encounter

text: Encounter tarkoittaa muun muassa seuraavia:


title: Dedryck Boyata

text: Anga Dedryck Boyata (s. 28. marraskuuta 1990 Bryssel, Belgia) on kongolaisia sukujuuria omaava belgialainen jalkapallopuolustaja. Hän edustaa Skotlannin valioliigassa pelaavaa Celticiä.


title: Dedryck Boyata

text: Boyata pelasi Manchester Cityn juniorijoukkueissa ennen siirtymistään seuran edustusjoukkueeseen Englannin Valioliigaan vuoden 2010 alussa. Hän pelasi kevätkaudella 2010 kolme valioliigaottelua sekä molemmat liigacupin välieräottelut Manchester Unitedia vastaan. Kaudella 2010–2011 hän pelasi seitsemän valioliigaottelua ja karsintapelit mukaan lukien kuusi Eurooppa-liigan ottelua. FA-cupissa hän pelasi kahdessa ottelussa yhteensä seitsemän minuuttia Cityn voittaessa cupmestaruuden. Loppuottelussa hän oli kokoonpanossa, muttei päässyt kentälle.


title: Dedryck Boyata

text: Kaudella 2011–2012 Boyata pelasi lainalla Boltonissa. Hän pelasi seurassa kaikkiaan 14 valioliigaottelua, joissa teki yhden maalin. Syyskaudella 2012–2013 hän pelasi lainalla alankomaalaisessa FC Twentessä viisi Eredivisien ja kolme Eurooppa-liigan ottelua.


title: Dedryck Boyata

text: Boysta pelasi kaudella 2013–2014 Manchester Cityssä yhden valioliigaottelun. Liigacupissa hän pelasi neljä ottelua, ei kuitenkaan finaalia Cityn voittaessa liigacupin mestaruuden. Seuraavalla kaudella hän pelasi kaksi valioliigaottelua.


title: Dedryck Boyata

text: Boyata siirtyi Skotlannin valioliigaseura Celticiin 1,5 miljoonan punnan siirtosummalla kesällä 2015. Hän pelasi tulokaskaudellaan 26 pääsarjaottelua, joissa teki neljä maalia Celticin voittaessa Skotlannin-mestaruuden. Lisäksi hän pelasi kuusi Mestarien liigan karsintaottelua, joissa teki kaksi maalia, ja kuusi Eurooppa-liigan ottelua.


title: Dedryck Boyata

text: Kaudella 2016–2017 Boyata oli pitkään sivussa reisivamman vuoksi. Hän pelasi 17 sarjaottelua, joissa teki viisi maalia Celticin voittaessa jälleen maan mestaruuden. Hän voitti myös Skotlannin cupin. Seuraavalla kaudella hän kärsi polvivammasta. Pelaamissaan 24 liigaottelussa hän teki yhden maalin. Hän voitti myös Skotlannin cupin ja liigacupin.


title: Dedryck Boyata

text: Boyata pelasi Belgian alle 19-vuotiaiden jalkapallomaajoukkueessa 12 ottelua, joissa teki kaksi maalia. Alle 21-vuotiaiden maajoukkueessa hän pelasi 11 ottelua. Ensimmäisen A-maaottelunsa hän pelasi EM-karsintaottelussa Itävaltaa vastaan lokakuussa 2010. Seuraavan maaottelunsa hän pelasi maaliskuussa 2016.


title: Dedryck Boyata

text: Boyata teki arvoturnausdebyyttinsä Belgian pronssimitaliin päättyneissä Venäjän MM-kilpailuissa 2018. Hän pelasi täydet minuutit kaikissa kolmessa alkulohkon ottelussa, mutta ei päässyt pudotuspeliotteluissa kentälle.


title: Šugozero

text: Šugozero (, vepsäksi "Šugar’v") on maaseututaajama ja maalaiskunta Leningradin alueen Tihvinän piirissä Venäjällä. Se sijaitsee Srednejejärven etelärannalla 66 kilometriä Tihvinästä koilliseen. Taajamassa on 2400 ja kunnassa 3100 asukasta (vuonna 2010).


title: Šugozero

text: Taajama on saanut nimensä läheisestä Šugozerojärvestä. Lähistöllä on 1000-luvun kurgaanihautoja. Šugozeron pogosta mainitaan ensimmäisen kerran 1400-luvulla. Nykyinen taajama perustettiin entisen kartanon paikalle Kapšan piirin keskukseksi vuonna 1927. Se koostuu useista osista, joilla on omat nimensä. Piiri lakkautettiin vuonna 1936. 1970–1990-luvuilla rakennettiin kerrostaloalue. Šugozerossa on keskikoulu, ammattikoulu, lasten luomistyön keskus, vapaa-ajan keskus, kulttuuritalo, kirjasto, museo ja sairaala. 2000-luvun alussa rakennettiin ortodoksinen kirkko.


title: Šugozero

text: Šugozeron kunta sijaitsee Tihvinän piirin itäosassa. Sen pinta-ala on 979 neliökilometriä. Pohjoisessa ja idässä kunta rajoittuu Pašozeron kuntaan, etelässä Boksitogorskin piirin sekä lännessä ja pohjoisessa Gankovon kuntaan. Keskustaajaman lisäksi kuntaan kuuluu 35 kylää: Andronnikovo, Anhimovo, Bolšaja Paluja, Burmakino, Dorohnovo, Grigino, Ivanovskoje, Kilmuja, Kljušnikovo, Koškino, Kuzminka, Lepuja, Lizanovo, Makarjino, Maksovo, Malaja Paluja, Mišukovo, Moškovo, Nikulskoje, Njurevo, Oleškovo, Panšino, Pogorelets, Poretšje, Samara, Selištše, Seltso, Šuiga, Timošino, Tšudskoje, Tšuganovo, Uljanitsa, Ušakovo, Verhovje ja Zaretšje.


title: Airamo

text: Airamo on suomalainen sukunimi. Airamo-nimisiä henkilöitä:


title: VAC

text: VAC voi tarkoittaa seuraavia:


title: Sensory Records

text: Sensory Records on yhdysvaltalainen levy-yhtiö, joka keskittyy progressiivisen metallin julkaisemiseen. Se perustettiin vuonna 1997 tytäryhtiöksi The Laser's Edge -levy-yhtiölle, joka on keskittynyt puolestaan progressiivisen rockin julkaisemiseen.


title: Sensory Records

text: Sensory Records on yksi kolmesta "The Laser's Edge Group"-levynjakeluyhtiön sisäisestä levy-yhtiöstä. Näihin kuuluvat Sensory Recordsin lisäksi myös sen emoyhtiö The Laser's Edge sekä Free Electric Sound.


title: Ylpeys ja ennakkoluulo (vuoden 1980 televisiosarja)

text: Ylpeys ja ennakkoluulo () on brittiläinen televisiosarja vuodelta 1980. Se perustuu Jane Austenin samannimiseen romaaniin.


text: BBC:n tuottamassa sarjassa Elizabeth Bennetiä näytteli Elizabeth Garvie ja Fitzwilliam Darcyn roolissa nähtiin David Rintoul. Viisiosaisen sarjan kokonaiskesto on 226 minuuttia. Käsikirjoituksen siihen laati alkuperäisen romaanin pohjalta Fay Weldon. Tuottajana toimi Jonathan Powell ja ohjaajana Cyril Coke.


text: Sarja oli ehdolla parhaan pukusuunnittelun ja tv-valaistuksen BAFTA-palkintojen saajaksi 1980. Yhdysvalloissa sen jaksot esitettiin osana PBS-televisioverkon "Masterpiece Theatre" -antologiasarjaa vuoden 1980 syksyllä.


text: BBC oli tehnyt "Ylpeydestä ja ennakkoluulosta" televisioversioita aiemminkin vuosina 1938, 1952, 1958 ja 1967. Jane Austenin tarina sovitettiin tv-sarjaksi myös 1995.


title: Pašozero

text: Pašozero (, vepsäksi "Paks’jär’v") on kylä ja maalaiskunta Leningradin alueen Tihvinän piirissä Venäjällä. Se sijaitsee Pašozerojärven pohjoisrannalla noin 80 kilometriä Tihvinästä koilliseen. Kylässä on 460 ja kunnassa 770 asukasta (vuonna 2010).


title: Pašozero

text: Vanhin maininta Pašozerosta on 1300-luvun novgorodilaisessa tuohikirjeessä. Myöhemmältä ajalta tunnetaan Pašozeron pogosta. Nykyinen kylä on levittäytynyt järven rannalle kolmen kilometrin pituudelta. Sen historiallisia osia ovat Panjovo, Pogost, Skopljajevo, Stroika ja Tsarski posjolok. Kylässä on kulttuuritalo, kirjasto, käsityökoulu sekä ympäröivän Vepsän metsä -luonnonpuiston museo.


title: Pašozero

text: Pašozeron kunta sijaitsee Tihvinän piirin itäosassa. Se rajoittuu pohjoisessa Podporožjen piiriin, idässä Vologdan alueeseen, kaakossa Boksitogorskin piiriin, etelässä Šugozeron ja lännessä Gankovon kuntiin sekä luoteessa Lotinapellon piiriin. Kunnan pinta-ala on 1108 neliökilometriä. Seudulla virtaavat Kapša-, Genuja- ja Tšogajoet. Suurimpia järviä ovat Pašozero, Kapšozero, Lerinskoje, Dolgozero, Pupozero ja Šigolskoje. Keskuskylän lisäksi kuntaan kuuluu 14 kylää: Bereg, Birjutšovo, Haragenitši, Kontšik, Koptjajevo, Korbenitši, Kuznetsova Gora, Lukino, Njurgovitši, Ozrovitši, Strelkovo, Tšoga, Urja ja Ust-Kapša.


title: Sähköpyörätuolijalkapallo

text: Sähköpyörätuolijalkapallo tai lyhyemmin SPT-jalkapallo on sähköpyörätuolia käyttäville henkilöille suunniteltu urheilulaji. Sitä pelataan koripallokentällä neljän hengen joukkuein. Pelissä käytetään 330 millimetriä halkaisijaltaan olevaa palloa.


title: Sähköpyörätuolijalkapallo

text: Peliä pelattiin ensimmäisen kerran Ranskassa 1970-luvulla. Laji levisi Eurooppaan ja lopulta Kanadaan vuonna 1982. Sieltä laji levisi Yhdysvaltain länsirannikolle ja Japaniin. Vuonna 2006 Atlantassa perustettiin kansainvälinen sähköpyörätuolijalkapalloliitto "Federation Internationale de Powerchair Football Associations" (FIPFA).


title: Sähköpyörätuolijalkapallo

text: Peliä pelataan koripallokentällä ja säännöt muistuttavat pitkälti futsalia. Kumpikin joukkue koostuu neljästä pelaajasta mukaan lukien maalivahti. Peli koostuu kahdesta 20 minuutin erästä. Koska pelaajat eivät voi potkaista palloa ilmaan, pelaajien ympärille luodaan keinotekoinen tila. Pelissä on kaksi normaalista jalkapallosta poikkeavaa sääntöä: "kaksi yhtä vastaan" ja "kolme maalialueella"Kummankin säännön yhteydessä tuomari voi pidättäytyä viheltämästä, jos rikkonut pelaaja ei vaikuta pelin kulkuun.


title: Sähköpyörätuolijalkapallo

text: Lisäksi sivurajaheittojen sijaan pallo potkaistaan takaisin peliin. Sivurajapotkusta saa tehdä suoraan maalin.


title: Sähköpyörätuolijalkapallo

text: Tarkoituksellinen vastustajaan törmääminen voi johtaa rangaistukseen.


title: Sähköpyörätuolijalkapallo

text: Pelaajien on käytettävä pyörätuolia, jossa on vähintään neljä rengasta. Pyörätuolin maksiminopeus on 10 km/h ja tuomarit tarkastavat välineet ennen ottelun alkua. Pelaajien on myös käytettävä vyötärön poikki kulkevaa vyötä ja jalkasuojaa.


title: Sähköpyörätuolijalkapallo

text:
Lajin ensimmäinen maailmancup järjestettiin Tokiossa 13. lokakuuta 2007, 6 maata osallistui. Finaalissa Yhdysvallat voitti Ranskan rangaistuslaukauskilpailussa.
Toinen maailmancup järjestettiin Pariisissa 2011, 10 maata osallistui. Finaalissa USA voitti Englannin 2-0.
Kolmas maailmancup pidetään 2017 Kissimmeessa, Floridassa.


title: Sähköpyörätuolijalkapallo

text: Lajin harrastajamaita on ainakin 20.


title: Sähköpyörätuolijalkapallo

text:
Lajia on esitelty ensimmäisen kerran vuonna 2010. Ensimmäiset joukkueet perustettu vuonna 2012. Lihastautiliitto tuo lajin Suomeen yhteistyössä Suomen Palloliiton kanssa. Suomen sähköpyörätuolijalkapallo ry oli yhdistystoiminnassa 7.2.2013 - 28.11.2016. Suomen joukkue ei ole vielä osallistunut maailmancupin karsintoihin.
Suomessa on neljä joukkuetta seurueitten alaisuudessa, FC Interissä FC Inter Powerchair, HJK:ssa HJK Hurrikaanit Powerchair, TPV:ssa TPV Powerchair ja VPS:ssa VPS Powerchair.


title: Sähköpyörätuolijalkapallo

text: Seuraavat EM-kisat pidetään 20.-27.5.2019 Pajulahdessa, johonka Suomen joukkue osallistuu ensimmäistä kertaa arvokisoihin.


title: Loppurysäys

text: Loppurysäys on kosmologiassa yksi mahdollinen skenaario maailmankaikkeuden lopulliselle kohtalolle. Siinä maailmankaikkeuden metrinen laajeneminen hidastuu kunnes kääntyy negatiiviseksi, jolloin maailmankaikkeus lopulta romahtaa kasaan päätyen alastomaan singulariteettiin.


title: Loppurysäys

text: Toistaiseksi ei ole todisteita siitä, tuleeko maailmankaikkeus koskaan luhistumaan. Päinvastoin, maailmankaikkeus näyttää laajenevan kiihtyvällä nopeudella. Pimeän energian määrästä riippuu, voiko maailmankaikkeuden massa kääntää laajentumisen luhistumiseksi. Tällä hetkellä kuitenkin näyttää siltä, että maailmankaikkeus laajeenee loputtomasti, eli laajeneminen ei pysähdy.


title: Keski-Afrikan tasavalta olympialaisissa

text:
Keski-Afrikan tasavalta osallistui olympialaisiin ensimmäisen kerran Méxicossa 1968. Kolmista seuraavista kesäolympialaisista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talvikisoihin maa ei ole osallistunut.
Keski-Afrikan tasavalta ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, on yltänyt taekwondoin Patrick Boui, joka oli seitsemäs miesten höyhensarjassa Lontoossa 2012. Maan miesten koripallojoukkue sijoittui kymmenenneksi Soulissa 1988.


title: Criminal (elokuva)

text: Criminal on 10. syyskuuta 2004 ensi-iltansa saanut yhdysvaltalainen elokuva, joka perustuu argentiinalaiseen elokuvaan "9 Kuningatarta". Elokuvan ohjasi Gregory Jacobs ja tuotti George Clooneyn ja Steven Soderberghin tuotantoyhtiö Section Eight Productions. Elokuvan pääosissa näyttelevät John C. Reilly, Diego Luna ja Maggie Gyllenhaal.


title: Criminal (elokuva)

text: Elokuvan päähenkilö on John C. Reillyn esittämä Richard Caddis. Hän on ammatiltaan huijari, joka esittää menestyvää liikemiestä saadakseen ihmiset luottamaan häneen helpommin.


title: Criminal (elokuva)

text: Uutta rikoskumppania etsivä Gaddis tapaa elokuvan alussa Diego Lunan esittämän Rodrigon, joka on suorittamassa pikkurikoksia eräässä kasinobaarissa. Kun Rodrigo on jäämässä kiinni yritettyään huijata tarjoilijalta rahaa, Gaddis tulee väliin ja pelastaa Rodrigon pidätykseltä esittämällä poliisia. Gaddis testaa Rodrigon taitoja, ja ehdottaa hänelle tämän jälkeen kumppanuutta.


title: Criminal (elokuva)

text: Rodrigo lupautuu auttamaan Richardia suuressa huijauksessa, mikäli saa prosenttiosuuden tuotoista auttaakseen isäänsä peliveloissa. Heidän suunnitelmanaan on myydä arvopaperiväärennös William Hanniganille, joka on eräässä hotellissa asuva rikas liikemies ja keräilijä.


title: Criminal (elokuva)

text: Maggie Gyllenhaal esittää Gaddisin siskoa Valerieta, joka on Hanniganin hotellissa työskentelevä vastaanottovikailija, jonka Hannigan haluaa ihastuksestaan johtuen osallistuvan kauppoihin. Maggie suostuu auttamaan Gaddista sillä ehdolla, että tämä kertoo heidän veljelleen Michaelille huijanneensa häneltä hänen osuutensa heidän äitinsä perinnöstä.


title: Criminal (elokuva)

text: Elokuvan lopussa selviää, että kaikki huijaukseen osallistuneet olivatkin pelanneet alusta asti Gaddista vastaan, joka joutuu pidätetyksi yrittäessään lunastaa šekkiä.


title: Churchin–Turingin–Deutschin periaate

text:
Churchin–Turingin–Deutschin periaate on tietojenkäsittelytieteessä ja kvanttimekaniikassa vahvempi fysikaalinen muoto Churchin-Turingin teesistä, jonka formuloi David Deutsch vuonna 1985. Periaate osoittaa, että universaali tietokone voi simuloida jokaista fyysistä prosessia.
On mahdollista rakentaa lumetodellisuuden generaattori, jonka ohjelmisto sisältää kaikki fysikaalisesti mahdolliset ympäristöt.


title: Sally Peers

text: Sally Peers (s. 1. kesäkuuta 1991 Melbourne) on australialainen tennispelaaja. Parhaimmillaan hän on ollut WTA-listan sijalla 145 huhtikuussa 2011, eikä hän ole voittanut vielä yhtään WTA-turnausta.


title: Sally Peers

text: Vuonna 2009 hän voitti Wimbledonin tennisturnauksessa tyttöjen nelinpelin parinsa Noppawan Lertcheewakarnin kanssa.


title: Sally Peers

text: Vuonna 2010 hän pelasi ensimmäistä kertaa ammattilaistasolla Grand Slam -turnauksen pääsarjassa. Yhdysvaltain avoimiin hän pääsi karsintojen kautta mukaan. Avauskierroksella hän murskasi maailmanlistan 54:nnen Aleksandra Wozniakin luvuin 6–0, 6–1. Toisella kierroksella hän hävisi kuitenkin moninkertaiselle Grand Slam -voittajalle, Kim Clijstersille lukemin 6–2, 6–1. Samana vuonna hän voitti Kansainyhteisön kisoissa kultaa naisten nelinpelissä Anastasia Rodionovan kanssa ja pronssia kaksinpelissä.


title: Sally Peers

text: Vuonna 2011 Australian avoimissa hän hävisi avauskierroksella Petra Kvitoválle.


title: Ville Waaramäki

text: Ville Waaramäki on suomalainen vammaisurheilija. Hän pelaa jääkiekkoa Suomen proteesimaajoukkueessa, ja on ollut mukana Suomen proteesilätkä -yhdistyksen toiminnassa vuodesta 2001 lähtien.


title: Melegežskaja Gorka

text: Melegežskaja Gorka () on kylä ja maalaiskunta Leningradin alueen Tihvinän piirissä Venäjällä. Se sijaitsee Säsjoen varrella noin 10 kilometriä Tihvinästä lounaaseen. Kylässä on 790 ja kunnassa 1000 asukasta (vuonna 2009).


title: Melegežskaja Gorka

text: Kylän lähellä on 1000-luvun alun kurgaanihautoja. Melegežan pogosta tunnetaan 1400-luvulta lähtien.


title: Melegežskaja Gorka

text: Melegežskaja Gorkan kunta sijaitsee Tihvinän piirin eteläosassa. Se rajoittuu pohjoisessa ja koillisessa Tihvinän kaupunkiin, idässä Boksitogorskin piiriiin, etelässä Novgorodin alueeseen sekä lännessä ja luoteessa Tsvyljovon kuntaan. Kunnan pinta-ala on 740 neliökilometriä. Seudun suurimmat joet ovat Säs ja Voložba. Keskuskylän lisäksi kuntaan kuuluu 12 kylää: Gorodištše, Klinets, Kostrino, Novoandrejevo, Ostrov, Pleso, Raplja, Šibenets, Velikaja Niva, Voložba, Zahoža ja Zarutševje.


title: Anita Weyermann

text: Anita Weyermann (s. 8. joulukuuta 1977 Oberaargau) on sveitsiläinen entinen yleisurheilija, joka kilpaili keski- ja pitkien matkojen juoksussa sekä maasto- ja estejuoksussa. Hän edusti seuratasolla berniläistä GGB:tä. Weyermann voitti 1 500 metrillä pronssia sekä vuoden 1997 MM-kisoista että EM-kisoista 1998. Hän voitti myös kultaa maastojuoksun EM-kisoista 1999. Weyermann on osallistunut olympialaisiin kahdesti, vuosina 1996 ja 2000. Hän oli neljästoista 5 000 metrillä vuonna 1996, mutta ei päässyt finaaliin 1 500 metrin matkalla Sydneyn kisoissa 2000.


title: Anita Weyermann

text: Weyermann voitti yhteensä neljä maansa mestaruutta, joista yhden sisä- ja kolme ulkoradoilta. Hän pitää hallussaan Sveitsin ennätystä 1 500, 3 000 ja 5 000 metrillä sekä mailin juoksussa ja 3 000 metrin estejuoksussa.


title: Anita Weyermann

text: "Lähde: IAAF"


title: Myssy

text: Myssy on tänäpäivänä yleensä villasta kudottu pehmeä päähine, samankaltainen kuin pipo. Aiemmin myssyt olivat kuitenkin usein kankaisia. Hilkka on leuan alta solmittu myssy. Kankaiset myssyt olivat erityisen suosittuja 1700-luvulle saakka ja sisäasusteina myös 1800-luvulla. Erilaisia myssyjä ovat muun muassa fryygialaismyssy ja tykkimyssy.


title: Raili Puhakka

text: Raili Kyllikki Puhakka (18. elokuuta 1940 Jyväskylä – 20. kesäkuuta 2006 Anjalankoski) oli suomalainen maatilan emäntä ja poliitikko. Hän toimi kansanedustajana ajalla 22. maaliskuuta 1991 – 23. maaliskuuta 1995 edustaen Kymen läänin vaalipiiriä ja kuului Keskustan eduskuntaryhmään.


title: Mauri Vänskä

text: Mauri Heimo Kalervo Vänskä (s. 3. elokuuta 1940 Pielisensuu) on suomalainen poliitikko. Vänskä toimi kansanedustajana ajalla 24. maaliskuuta 1979 – 25. maaliskuuta 1983 edustaen Pohjois-Karjalan läänin vaalipiiriä ja kuului Kansallisen Kokoomuksen eduskuntaryhmään.


title: Mauri Vänskä

text: Hän toimi Pohjois-Karjalan yrittäjät ry:n toimitusjohtajana vuosina 1966–2000 neljän vuoden kansanedustajakauttaan lukuun ottamatta. Hän toimi Ruotsin kunniakonsulina Pohjois-Karjalassa 1990–2005.


title: Riitta Saastamoinen

text: Ulla Riitta Saastamoinen (s. 10. helmikuuta 1940 Kuopio) on suomalainen poliitikko. Koulutukseltaan hän on valtiotieteiden kandidaatti. Saastamoinen toimi kansanedustajana kaksi kautta ajalla 21. maaliskuuta 1987 – 23. maaliskuuta 1995 edustaen Kuopion läänin vaalipiiriä ja kuului Kansallisen Kokoomuksen eduskuntaryhmään. Ennen kansanedustajuuttaan hän toimi Suomen maakuntakirjailijat ry:n toiminnanjohtajana.


title: Armas Komi

text: Armas Kalervo Komi (s. 8. helmikuuta 1940 Loimaa) on suomalainen maanviljelijä ja poliitikko. Hän asuu Joroisissa. Komi toimi kansanedustajana kaksi kautta ajalla 22. maaliskuuta 1991 – 23. maaliskuuta 1999 edustaen Mikkelin läänin vaalipiiriä ja kuului Keskustan eduskuntaryhmään. Hänen tyttärensä Katri Komi oli keskustan kansanedustaja vuosina 1999–2015.


title: Kolikon heittäminen

text: Kolikon heittäminen (tai kruuna vai klaava) on eräs arvonnan muoto, tapa tehdä päätös tai valinta kahden eri vaihtoehdon välillä. Siinä kolikko heitetään ilmaan siten, että se pyörii ympäri useita kertoja. Joko etukäteen tai kolikon ollessa ilmassa sovitaan, kumpaa vaihtoehdoista kolikon eri puolet ("kruunu" eli "kruuna" ja "klaava") edustavat. Kolikon voidaan antaa pudota maahan, se voidaan ottaa kiinni kämmenelle tai lyödä nurin toisen käden selkäpuolelle. Se, kumpi kolikon puoli jää ylöspäin, kertoo valinnan tuloksen. Mikäli heitto on suoritettu oikein eikä siihen liity epärehellisyyttä (kolikkoa ei ole esimerkiksi painotettu), kummallakin vaihtoehdolla on yhtä suuri todennäköisyys tulla valituksi.


title: Kolikon heittäminen

text: Kolikon heittämistä käytetään urheilussa esimerkiksi kenttäpuoliskoiden arpomiseen pelaaville joukkueille tai viimeisenä keinona ottelun lopputuloksen ratkaisemisessa. Esimerkiksi jalkapallo-ottelut ratkaistiin aikaisemmin jatkoajan jälkeisessä tasatilanteessa arpomalla, kuten vuoden 1968 Euroopan-mestaruuskilpailujen välieräottelussa, jossa Italia voitti Neuvostoliiton kolikonheitolla. Käytännöstä on sittemmin luovuttu rangaistuspotkukilpailun kehittämisen myötä. Kolikkoa heitetään myös erilaisissa peleissä ja yleensäkin erilaisissa valintatilanteissa puolueettomana keinona, jos ratkaisua ei muuten saada aikaan.


title: Tšikki

text: Tšikki oli kylä Korpiselän kunnan pohjoisosassa Raja-Karjalassa Viipurin läänissä Suomen Neuvostoliitolle luovuttamalla alueella. Tšikin kyläkeskus sijaitsi Ilomantsin rajalla olevan Viiksinselkä -nimisen järven eteläpäässä noin 15 kilometriä kirkonkylästä koilliseen. Tšikin naapurikyliä olivat etelässä Tšokki ja Kokkari, lännessä Karali ja pohjoisessa Ilomantsin puolella Melaselkä.


title: Tšikki

text: Talvisodassa Neuvostoliitto ei vallannut Tšikkia, mutta 1940 Moskovan rauhanehtojen mukaan se oli luovutettava Neuvostoliitolle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Jouni Mykkänen

text: Jouni Mykkänen (s. 6. lokakuuta 1939 Helsinki) on suomalainen poliitikko. Hän toimi kokoomuksen kansanedustajana Lapin läänin vaalipiiristä 1970–1974, minkä jälkeen hän työskenteli johtotehtävissä Yleisradiossa 1975–1994 ja Suomen elokuvasäätiön toimitusjohtajana 1995–2006.


title: Jouni Mykkänen

text: Mykkäsen isä oli toimittaja Eino Mykkänen ja äiti keittäjä Martta Rissanen. Mykkänen kävi kansa- ja keskikoulun Sodankylässä, mistä hänen äitinsä oli kotoisin. Hän kirjoitti ylioppilaaksi Rovaniemen yhteislyseosta 1958.


title: Jouni Mykkänen

text: Mykkänen valmistui valtiotieteiden maisteriksi Helsingin yliopistosta keväällä 1964 pääaineenaan yleinen valtio-oppi. Hän opiskeli myös kansantaloutta, sosiologiaa, poliittista historiaa ja kansainvälistä oikeutta. Opiskeluaikanaan Mykkänen työskenteli Maataloushallituksen toimistovirkailijana 1958–1959, Uuden Suomen toimittajana 1960 ja Yleisradion toimittajana 1960–1964. Hän liittyi Kansalliset Ylioppilaat ry:hyn ja samalla kokoomukseen vuonna 1959. Mykkänen oli vuonna 1960 perustamassa Kansallisten Ylioppilaiden Liittoa, josta tuli myöhemmin Tuhatkunta.


title: Jouni Mykkänen

text: Ennen valintaansa eduskuntaan Mykkänen työskenteli kokoomuksen tiedotussihteerinä ja -päällikkönä 1964–1970. Tehtävää tarjosi hänelle aiempi tiedotussihteeri Harri Holkeri. Kansanedustajana Mykkänen toimi 23. maaliskuuta 1970 – 31. joulukuuta 1974. Hän on ollut myös Espoon kaupunginvaltuuston ja kaupunginhallituksen sekä Sodankylän kunnanvaltuuston jäsen.


title: Jouni Mykkänen

text: Poliittisen uransa jälkeen Mykkänen toimi Yleisradiossa. Hän oli Radio 1:n johtaja 1975–1984, koko radion johtaja ja pääjohtajan varamies 1985–1989 sekä resurssi- ja varapääjohtaja 1990–1994. Hän oli Suomen elokuvasäätiön toimitusjohtaja vuodesta 1995. Mykkänen jäi tehtävästä eläkkeelle vuonna 2006. Hän sai kulttuurineuvoksen arvonimen vuonna 2007.


title: Jouni Mykkänen

text: Mykkänen on ollut naimisissa kahdesti ja hänellä on kuusi lasta. Yksi lapsista on kansanedustajana vuodesta 2015 ja sisäministerinä vuodesta 2018 toiminut Kai Mykkänen.


title: Haukivaara (Korpiselkä)

text: Haukivaara oli kylä Korpiselän kunnan pohjoisosassa Raja-Karjalassa Viipurin läänissä Suomen Neuvostoliitolle luovuttamalla alueella. Haukivaaran kyläkeskus sijaitsi Tolvajoen itäpuolella Ala-Tolvajärveen pohjoisesta laskevan pienen Haukilammen rannalla noin 30 kilometriä kirkonkylästä itään. Haukivaaran naapurikyliä olivat koillisessa Yläjärvi, idässä Kitilänselkä ja Ägläjärvi sekä etelässä Tolvajärvi. Haukivaaran johti kylätie, joka yhtyi Tolvajärvellä Korpiselän kirkonkylästä Suojärvelle vievään maantiehen.


title: Haukivaara (Korpiselkä)

text: Talvisodan päättäneessä Moskovan rauhassa vuonna 1940 Haukivaara luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Juhani Raudasoja

text: Johan (Juhani) Vilhelmi Raudasoja (s. 12. elokuuta 1939 Ylivieska) on suomalainen poliitikko. Raudasoja toimi kansanedustajana ajalla 1. lokakuuta 1977 – 25. maaliskuuta 1983 edustaen Vaasan läänin vaalipiiriä ja kuului Sosialidemokraattiseen eduskuntaryhmään. Eduskuntaan hän nousi Vaasan läänin maaherraksi siirtyneen Antti Pohjosen seuraajana. Ennen kansanedustajuuttaan hän toimi asentajana Strömberg Oy:llä Vaasassa vuosina 1962–1971, pääluottamusmiehenä siellä vuosina 1971–1974 ja Metallityöväen liiton piiritoimitsijana Vaasan piirissä vuosina 1975–1977.


title: San Juanin maanjäristys

text: San Juanin maanjäristys, jota pidetään Argentiinan historian vakavimpana luonnonmullistuksena, tapahtui 15. tammikuuta 1944 San Juanin maakunnassa, joka sijaitsee maan länsiosassa.


title: San Juanin maanjäristys

text: Suuri osa San Juanin kaupungista tuhoutui, minkä lisäksi Mendozan maakunnassa kärsittiin aineellisia vahinkoja. Vaikutukset huomattiin myös Córdoban, La Riojan ja San Luisin maakunnissa.


title: Kiipeilyteline

text: Kiipeilyteline on liikuntaan ja leikkimiseen tarkoitettu rakennelma, jossa voi kiipeillä. Yksinkertaisimmillaan se on puusta tehty teline, johon on kiinnitetty esimerkiksi köysiä. Kiipeilytelineitä on usein leikkipuistoissa sekä koulujen ja päiväkotien pihoilla. Kiipeilytelineitä on yhdistetty muun muassa liukumäkien kanssa.


title: Luigina Giavotti

text: Luigina (Gina) Giavotti (12. lokakuuta 1916 – 4. elokuuta 1976), lempinimeltään "Popolo", oli italialainen voimistelija. Giavotti otti osaa vuoden 1928 kesäolympialaisiin saavuttaen hopeamitalin Italian voimistelujoukkueen jäsenenä. Hän on kaikkien aikojen nuorin olympiamitalin saavuttanut naisurheilija.


title: Hominvaara

text: Hominvaara oli kylä Korpiselän kunnan länsiosassa Raja-Karjalassa Viipurin läänissä Suomen Neuvostoliitolle luovuttamalla alueella. Hominvaara sijaitsi Korpijärven itäpuolella Korpiselän kirkonkylästä Värstilään johtavan maantien varrella noin neljä kilometriä kirkonkylästä etelään. Sen naapurikyliä olivat kirkonkylä pohjoisessa, Tšokki idässä sekä Tšiipakka ja Saaroinen lännessä.


title: Hominvaara

text: Talvisodassa Neuvostoliitto ei vallannut Hominvaaraa, mutta 1940 Moskovan rauhan raja tuli kulkemaan Korpijärven poikki aivan Hominvaaran länsipuolelta ja kylä oli luovutettava Neuvostoliitolle. Kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Juhani Orrenmaa

text: Heikki Juhani Orrenmaa (s. 27. heinäkuuta 1939 Lapua) on suomalainen opettaja ja poliitikko. Koulutukseltaan hän on filosofian maisteri ja työskennellyt muun muassa matemaattisten aineitten opettajana ja vanhempana lehtorina Kuortaneella ja Seinäjoella, Turun ja Porin läänin koulutoimentarkastajana sekä kehitysyhteistyötehtävissä Keniassa.


title: Juhani Orrenmaa

text: Orrenmaa toimi kansanedustajana kahteen otteeseen vuosina 1970–1972 ja 1975–1979. Kansanedustajana hän edusti Vaasan läänin vaalipiiriä ja kuului Liberaalisen kansanpuolueen eduskuntaryhmään. Lisäksi hänet valittiin Seinäjoen kaupunginvaltuustoon ja vuonna 1978 presidentin valitsijamieheksi.


title: Juhani Orrenmaa

text: Vuosina 1958–1966 Orrenmaa kilpaili yleisurheilijana edustaen Kauhavan Wisaa. Hänen päälajinaan oli 110 metrin aitajuoksu. Tässä lajissa hän voitti hopeaa Kalevan kisoissa 1963.


title: Kilpijärvi (Korpiselkä)

text: Kilpijärvi oli kylä Korpiselän kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Kylä sijaitsi samannimisen Vuoksen vesistön latvaosiin kuuluvan järven eteläpuolella ja matkaa Korpiselän kirkonkylään oli linnuntietä noin 18 kilometriä. Kilpijärven naapurikyliä olivat Tšokki ja Kokkari pohjoisessa, Tolvajärvi idässä sekä Lehmivaara etelässä.


title: Kilpijärvi (Korpiselkä)

text: Kilpijärvi mainitaan ensimmäisen kerran vuonna 1500 Novgorodin Vatjan viidenneksen verokirjassa, jolloin kylässä oli neljä taloa. Kilpijärvi kuitenkin autioitui 1500-luvun aikana ja sitä alettiin asuttaa uudelleen vasta 1700-luvun puolivälissä todennäköisesti Kokkarista käsin.


title: Kilpijärvi (Korpiselkä)

text: Talvisodassa Neuvostoliitto ei vallannut Kilpijärveä, mutta 1940 Moskovan rauhanehtojen mukaan se oli luovutettava Neuvostoliitolle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Lehmivaara

text: Lehmivaara oli kylä Korpiselän kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Kylä sijaitsi Soanlahden rajalla Tolvajärveltä Suistamolle vievän maantien varrella noin 24 kilometriä Korpiselän kirkonkylästä kaakkoon. Lehmivaaran naapurikyliä olivat pohjoisessa Kilpijärvi ja Tolvajärvi sekä etelässä Soanlahden puolella Kuikka.


title: Lehmivaara

text: Talvisodassa Neuvostoliitto ei vallannut Lehmivaaraa, mutta 1940 Moskovan rauhanehtojen mukaan se oli luovutettava Neuvostoliitolle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Karali

text: Karali oli kylä Korpiselän kunnan länsiosassa Raja-Karjalassa Viipurin läänissä Suomen Neuvostoliitolle luovuttamalla alueella. Karali sijaitsi Viiksinselän eteläisen lahden Hiidenselän länsipuolella Korpiselän kirkonkylästä Patrikan kautta Ilomantsiin vievän maantien varrella noin kahdeksan kilometriä kirkonkylästä koilliseen. Karalin naapurikyliä olivat idässä Tšikki, etelässä Tšokki ja kirkonkylä, lännessä Ruhovaara sekä pohjoisessa Ilomantsin puolella Mutalahti.


title: Karali

text: Talvisodassa Neuvostoliitto ei vallannut Karalia, mutta 1940 Moskovan rauhan raja tuli kulkemaan Korpijärven poikki aivan Hominvaaran länsipuolelta ja kylä oli luovutettava Neuvostoliitolle. Kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Kitilänselkä

text: Kitilänselkä oli kylä Korpiselän kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Kitilänselkä sijaitsi Korpiselän itäosassa Ägläjärveltä Yläjärvelle johtavan kylätien varrella, josta Kitilänselän kohdalla erkani kylätie Keskijärvelle. Yläjärvi–Ägläjärvi tie yhtyi Ägläjärvellä Korpiselkä–Suojärvi maantiehen. Matkaa Korpiselän kirkonkylälle on noin 40 kilometriä. Kitilänselän naapurikyliä olivat Keskijärvi ja Yläjärvi pohjoisessa, Ägläjärvi etelässä sekä Haukivaara lännessä.


title: Kitilänselkä

text: Kitilänselkää alettiin asuttaa 1700-luvun lopulla, jolloin Ägläjärven kylästä alkoi siirtyä uudisasukkaita pohjoiseen päin.


title: Kitilänselkä

text: Talvisodan päättäneessä Moskovan rauhassa vuonna 1940 Kitilänselkä luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Andreas Nödl

text: Andreas Nödl (s. 28. helmikuuta 1987 Wien, Itävalta) on itävaltalainen jääkiekkoilija, pelipaikaltaan laitahyökkääjä. Hän siirtyi marraskuussa 2013 Itävallan pääsarjassa pelaavaan EC Salzburgiin.


title: Andreas Nödl

text: Nödl on alun perin Wiener EV:n kasvatti. Hän pelasi kaksi kautta USHL:n Sioux Falls Stampedessa. Kaudella 2005–2006 Nödl oli joukkueensa paras pistemies 58 ottelussa syntyneillä 59 pisteellä ja hänet valittiin myös sarjan tähdistökentälliseen. Philadelphia Flyers varasi Nödlin toisella kierroksella 39. pelaajana vuoden . Kaudeksi 2006–2007 Nödl siirtyi toiseen juniorisarjaan NCAA:han St. Cloud Staten yliopistoon. Hänet valittiin ensimmäisellä kaudella sarjan tulokkaaksi. Hän pelasi seurassa myös seuraavalla kaudella, vaikka pääsi jo Flyersin farmijoukkueeseen Philadelphia Phantomsiin.


title: Andreas Nödl

text: Kauden 2008–2009 Nödl aloitti farmissa, mutta hänet kutsuttiin ensimmäistä kertaa NHL-otteluun lokakuussa 2008. Hän debytoi NHL:ssä lokakuun 22. päivä San Jose Sharksia vastaan, ja sai syöttöpisteen Mike Richardsin tekemään maaliin. Ensimmäisen maalinsa hän teki 23. joulukuuta 2008 Ottawa Senatorsia vastaan. Hän pelasi kokonaisuudessaan NHL:ssä 38 ottelua, ja niissä syntyi tehot 1+3=4. Kauden 2009–2010 hän pelasi pääosin AHL:ssä Adirondack Phantomsissa, jossa hän teki 65 ottelussa 34 tehopistettä. Hänet kutsuttiin Flyersiin pudotuspeleihin, jossa hän pelasi 10 ottelua. Flyers eteni aina Stanley Cup -finaaleihin, jotka se hävisi Chicago Blackhawksille.


title: Andreas Nödl

text: Kaudella 2010–2011 Nödl vakinnutti paikkansa Flyersissa ja pelasi 67 ottelua ja teki niissä 22 pistettä. Seuraavalla kaudella Nödl ehti pelata Flyersissa 12 ottelua, kun Carolina Hurricanes otti hänet siirtolistalta. Hurricanesissa Nödl pelasi loppukauden aikana 48 ottelua. NHL-kauden 2012–2013 alku viivästyi työsulun takia, ja Nödl lokakuussa 2012 sopimuksen Itävallan pääsarjan HC Innsbruckin kanssa. NHL-kauden alettua Nödl pelasi sekä NHL:ssä Hurricanesissa että farmijoukkue Charlotte Checkersissa. Hän sai loppukaudesta polvivamman ja joutui leikkaukseen maaliskuussa.


title: Andreas Nödl

text: Syksyllä 2013 Nödl teki koesopimuksen Sveitsin pääsarjan HC Lausannen kanssa. Hän ei kuitenkaan saanut jatkoa epävarman terveystilanteen takia. Uuden koesopimuksen Nödl teki lokakuussa Kloten Flyersin kanssa. Sekään ei tuottanut jatkoa, mutta lokakuun lopulla Nödl teki marraskuun alkuun kestävän sopimuksen Itävallan pääsarjan Klagenfurtin kanssa. Hän pelasi Klagenfurtissa kuusi ottelua ja siirtyi sen jälkeen EC Salzburgiin.


title: Andreas Nödl

text: Nödl on edustanut Itävallan maajoukkueita. Hän pelasi alle 18-vuotiaiden 1. divisioonan MM-kisoissa kolmesti peräkkäin vuosina 2003, 2004 ja 2005. Hän pelasi nuorten MM-kisoissa vuonna 2004 ja 1. divisioonan nuorten MM-kilpailuissa vuonna 2005. Nödl teki miesten arvokisadebyyttinsä vuonna 2009 Sveitsin MM-kilpailuissa pelaamalla neljä ottelua.


title: Yläjärvi (Korpiselkä)

text: Yläjärvi oli kylä Korpiselän kunnan itäosassa Raja-Karjalassa Viipurin läänissä Suomen Neuvostoliitolle luovuttamalla alueella. Yläjärvi sijaitsi Suojoen vesistön latvaosiin kuuluvan Yläjärven eteläpuolella lähes 40 kilometriä Korpiselän kirkonkylästä itään. Yläjärven naapurikyliä olivat Keskijärvi idässä, Kitilänselkä etelässä ja Haukivaara lännessä. Yläjärveltä johti kylätie Kitilänselän kautta Ägläjärvelle, jossa se yhtyi Korpiselän kirkonkylästä Suojärvelle vievään maantiehen. Yläjärvellä sijaitsi hautausmaa.


title: Yläjärvi (Korpiselkä)

text: Yläjärveä alettiin asuttaa 1700-luvun lopulla, jolloin Ägläjärven kylästä alkoi siirtyä uudisasukkaita pohjoiseen päin.


title: Yläjärvi (Korpiselkä)

text: Talvisodan päättäneessä Moskovan rauhassa vuonna 1940 Yläjärvi luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Tangled

text: Tangled voi tarkoittaa ainakin seuraavia:


title: Keskijärvi (Korpiselkä)

text: Keskijärvi oli kylä Korpiselän kunnan itäosassa Raja-Karjalassa Viipurin läänissä Suomen Neuvostoliitolle luovuttamalla alueella. Keskijärvi sijaitsi samannimisen Suojoen vesistön latvaosiin kuuluvan järven eteläpuolella lnoin 45 kilometriä Korpiselän kirkonkylästä itään. Keskijärven naapurikyliä Korpiselän puolella olivat lännessä Yläjärvi ja etelässä Kitilänselkä. Idässä ja pohjoisessa Keskijärvi rajoittui Suojärven kuntaan. Keskijärveltä johti kylätie Kitilänselkään, jossa se yhtyi Ägläjärveltä Yläjärvelle vievään kylätiehen.


title: Keskijärvi (Korpiselkä)

text: Talvisodan päättäneessä Moskovan rauhassa vuonna 1940 Keskijärvi luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Andien yhteisö

text: Andien yhteisö (, CAN) on Bolivian, Ecuadorin, Kolumbian ja Perun vuonna 1969 muodostama tulliliitto, jonka päämaja sijaitsee Perun pääkaupungissa Limassa.. Andien yhteisön maat muodostivat vuonna 2008 Etelä-Amerikan valtioiden unionin yhdessä Mercosurin kanssa.


title: Andien yhteisö

text:
Nykyiset jäsenet:
Liitännäisjäsenet:
Tarkkailijajäsenet:
Entiset jäsenet:


title: Gordon Haskell

text: Gordon Haskell (s. 27. huhtikuuta 1946 Verwood, Dorset, Englanti) on englantilainen muusikko ja lauluntekijä.


title: Gordon Haskell

text: Uransa alussa Haskell toimi King Crimsonissa basistina, mutta musiikillisten erimielisyyksien takia tiet erosivat pian. Sitten Haskell esiintyi yökerhoissa muun muassa Tanskassa, mutta erityisempää menestystä ei vielä tullut pitkään aikaan.


title: Gordon Haskell

text: Vuonna 2001 Haskell levytti jazz-tyylisen kappaleen "How Wonderful You Are", josta vihdoin tuli jättimenestys. Pienestä mainonnasta huolimatta single nousi Englannin singlelistalla kakkoseksi, ja sitä myytiin kaikkiaan yli 400 000 kappaletta. Levy-yhtiö East West Records tarjosi Haskellille miljoonasopimusta, ja albumi "Harry´s Bar" julkaistiin vuonna 2002. Levy nousi myyntilistojen kärkeen sekä Englannissa että Euroopassa. Seuraava levy "Shadows on the Wall" ei kuitenkaan ollut suuri menestys, ja Haskell piti pitkän tauon, ennen kuin vasta vuonna 2010 julkaisi uuden levyn "One Day Soon".


title: Gordon Haskell

text: Haskell asuu Kreikan saaristossa Välimerellä. Hän muutti Englannista vuonna 2006. Syitä muuttoon oli Haskellin mukaan monia, kuten esimerkiksi korkeat elinkustannukset. Yhdeksi syyksi Haskell mainitsee sen, että hänen maksamiaan veroja käytettiin sotien rahoittamiseen. Lisäksi Haskell kertoi kokeneensa englantilaisen yhteiskunnan liian painostavana.


title: Raimo Tiilikainen

text:
Raimo Taisto Johannes Tiilikainen (s. 13. huhtikuuta 1939 Helsinki) on suomalainen upseeri ja kansanedustajana toiminut poliitikko.
Tiilikainen toimi kansanedustajana ajalla 24. maaliskuuta 1995 – 23. maaliskuuta 1999 edustaen Uudenmaan läänin vaalipiiriä ja kuului Ruotsalaiseen eduskuntaryhmään. Suuren yleisön tietoisuuteen Tiilikainen tuli johtaessaan M/S "Estonian" pelastustöitä Saaristomerellä vuonna 1994.


title: Raimo Tiilikainen

text: Tiilikainen toimi Merivoimien sukeltajakurssin koulutusupseerina ja johtajana vuosina 1962–1967, Miinalaiva "Keihässalmen" päällikkönä vuosina 1967–1970, opiskeli Sotakorkeakoulussa vuosina 1970–1973 suorittaen yleisesikuntaupseerin tutkinnon, työskenteli toimistopäällikkönä Merivoimien esikunnassa vuosina 1974–1977, miinalaivueen komentajana vuosina 1977–1980, toimistopäällikkönä Rajavartiolaitoksen esikunnassa vuosina 1980–1988 ja Saaristomeren merivartioston komentajana vuosina 1988–1994. Sotilasarvoltaan hän on kommodori.


title: Raimo Tiilikainen

text: Viron presidentti Lennart Meri palkitsi Tiilikaisen Marianmaan ritarikunnan I luokan kunniamerkillä eli suurristillä vuonna 1995. Vuonna 1997 Suomen Meripelastusseura nimesi Tiilikaisen kunniameripelastajaksi.


title: Veden desinfiointi auringonvalolla

text: Veden desinfiointi auringonvalolla (SODIS) on veden desinfiointimenetelmä, jossa käytetään ainoastaan auringonvaloa ja muovisia (PET) pulloja. Auringon ultraviolettisäteily hajottaa vedessä olevia haitallisia mikrobeja. SODIS on ilmainen ja tehokas menetelmä hajautuneeseen veden puhdistamiseen. Ultraviolettivaloa käytetään veden desinfioimiseen myös vesijohtoverkoston vedenpuhdistuslaitoksissa.


title: Yhdensuuntaisprojektio

text: Yhdensuuntaisprojektio on analyyttisen tasogeometrian tapa kuvata kolmiulotteinen kappale kaksiulotteisessa mediassa. Siinä kuvaussäteet ovat keskenään yhdensuuntaisia ja leikkaavat kuvatason jokaisessa pisteessä samassa kiinteässä kulmassa. Yhdensuuntaisprojektio kuvaa pisteet pisteiksi, suorat suoriksi, yhdensuuntaiset suorat yhdensuuntaisiksi ja janojen jakosuhteet samansuuruisiksi. Siispä kuvatason suuntaiset kuviot säilyvät oikean mittaisina.


title: Yhdensuuntaisprojektio

text: Yhdensuuntaisprojektiolla voidaan projisoida koko avaruus kuvatasoon, toisin kuin esimerkiksi keskusprojektiolla eli perspektiivillä.


title: Yhdensuuntaisprojektio

text: Yhdensuuntaisprojektio voi olla


title: Yhdensuuntaisprojektio

text: Ortografiset yhdensuuntaisprojektiot (ts. ortogonaaliprojektiot) voivat olla joko yhdensuuntaisia tasoprojektioita tai aksonometrisiä projektioita. Ortografinen projektio on kuvien muodostuksessa luontevampi kuin vino yhdensuuntaisprojektio, koska kuvaa katsotaan normaalisti lähes kohtisuoraan paperin tasoa vastaan.


title: Yhdensuuntaisprojektio

text: Yleisin kuvaustapa ovat ortografiset yhdensuuntaiset tasoprojektiot. Projisointitapa kappaleiden mallintamisessa on yksinkertainen. Kappale ikään kuin heijastetaan ympärillä olevan kuvitteellisen laatikon sisäpinnoille. Tästä saadaan kaksi pohjapiirrosta ja neljä sivunäkymää. Kaksiulotteinen esitys saadaan, kun laatikko ”taitetaan auki”, jolloin sisäpintojen projektiot saadaan näkyville. Tasoprojektioita käytetään teknisessä piirtämisessä. Esimerkkinä näistä ovat kone-, asema-, pohja-, leikkaus- ja julkisivupiirustukset.


title: Yhdensuuntaisprojektio

text: Aksonometrisellä projektiolla saadaan parhaiten aikaan kolmiulotteinen vaikutelma.


title: Yhdensuuntaisprojektio

text: Aksonometrisen projektion tyypit ovat


title: Yhdensuuntaisprojektio

text: Vinot projektiot ovat yleisiä niiden yksinkertaisen piirtämisen vuoksi, vaikka pituudet eivät näytäkään aivan luonnollisilta. Niitä käytetään yksinomaan piirtämiseen, eikä niinkään muodollisiin laskutoimituksiin. Pystyjanat pyritään havainnollisuuden vuoksi suuntaamaan aina suoraan ylöspäin. Akseleiden välisistä kulmista yksi on tasan 90° ja muut kaksi kulmaa ovat mielivaltaisia.


title: Yhdensuuntaisprojektio

text: Vinoja yhdensuuntaisprojektioita ovat esimerkiksi kavaljeeri- ja sotilasprojektio.


title: Yhdensuuntaisprojektio

text: Bijektio formula_1²→ formula_1² on yhdensuuntaisprojektio, jos sen antamat kuvaussuorat ovat yhdensuuntaisia.


title: Yhdensuuntaisprojektio

text:
"Huom."
"Kahden yhdensuuntaisprojektion yhdiste ei välttämättä ole yhdensuuntaisprojektio."


title: Yhdensuuntaisprojektio

text: Lause


title: Yhdensuuntaisprojektio

text: Yhdensuuntaisprojektio


title: Yhdensuuntaisprojektio

text: Yhdensuuntaisprojektio on affiini kuvaus.


title: Yhdensuuntaisprojektio

text: Jokainen affiini kuvaus on kahden yhdensuuntaisprojektion yhdiste.


title: Jojo-efekti

text: Jojo-efekti tai jojo-laihdutus tarkoittaa kehon painon toistuvaa laskua ja nousua liiallisen laihduttamisen johdosta. Termiä käytti ensimmäisen kerran Yalen yliopistossa työskentelevä Kelly D. Brownell. Termi kuvaa tilannetta, jossa laihduttaja onnistuu pudottamaan painoaan, mutta ei onnistu säilyttämään pudonnutta painoa. Tämän jälkeen laihduttaja pyrkii jälleen pudottamaan painoa.


title: Jojo-efekti

text: Jojo-efektille on useita eri syitä, mutta useimmiten kierre saa alkunsa siitä, että alun painonpudotus oli liian suuri. Laihduttaja voi kokea ylpeyttä kyvystään pidättäytyä ruuasta, mutta pitkällä aikavälillä äärimmäiset dieetit johtavat masennukseen tai väsymykseen, jotka tekevät ruokavalion jatkamisesta mahdotonta. Lopulta laihduttaja palaa takaisin vanhoihin syömistapoihin.


title: Jojo-efekti

text: Äärimmäiseen pidättäytymiseen ruuasta pohjautuvat ruokavaliot voivat johtaa paitsi kehon rasvan myös lihasten vähentymiseen. Dieetin päättymisen jälkeen keho voi reagoida ravintoon pyrkimällä varastoimaan energiaa rasvaksi. Tämä voi vaikuttaa kehon lihas-rasva-suhteeseen, joka on yksi merkittävimpiä terveyteen vaikuttavia tekijöitä.


title: Sleeping Bag

text: Sleeping Bag on blues rock -yhtye ZZ Topin kappale vuodelta 1985. Se julkaistiin albumilla "Afterburner". Kappaleesta on tehty myös musiikkivideo. Singlen b-puolena toimi kappale ”Party on the Patio”, joka kuuluu vuoden 1981 albumille "El Loco".


title: Sleeping Bag

text:
A-puoli
B-puoli


title: Neljäs sopimus

text: Neljäs sopimus ("The Fourth Protocol") on 28. elokuuta 1987 ensi-iltansa saanut englantilainen, kylmän sodan henkinen vakoiluelokuva, joka sijoittuu vuoteen 1968. Elokuva perustuu Frederick Forsythin samannimiseen romaaniin, ja sen pääosissa näyttelevät Michael Caine ja Pierce Brosnan.


title: Neljäs sopimus

text: Elokuva kuvattiin pääasiassa Isossa-Britanniassa, mutta osa sen kohtauksista kuvattiin myös Suomessa. Kemissä sijaitseva Paattion kartano toimi elokuvassa moskovalaisena datšana. Muita kuvauspaikkoja Suomessa olivat Lehtojärvi, Pohtimolampi, Ounasvaara, Lapin Urheiluopisto ja Melttaus.


title: Neljäs sopimus

text: Suurvaltojen välinen salainen sopimus estää pienten ydinaseiden käytön. Neuvostokenraali lähettää sopimuksesta piittaamatta huippumajurinsa (Brosnan) Englantiin määräyksenä räjäyttää pieni ydinpommi Naton tukikohdan lähellä. Englannin turvallisuuspalvelussa vaikeuksiin joutunut agentti (Caine) kuulee sattumalta suunnitelmasta ja yrittää estää sen.


title: Neljäs sopimus

text: "Helsingin Sanomien" Mikael Fränti ei 1980-luvun puolenvälin arviossaan tiedä pitäisikö elokuvaan edes suhtautua vakavasti: ”"Neljäs sopimus" on tyhmää ja vastenmielistä kylmän sodan sapelinkalistelua, jonka takana ovat äärimmäisen kylmät ja kyyniset aivot.” Fränti pitää huvittavana muun muassa sitä, että neuvostomajuri on kuvattu homoseksuaaliksi, joka ei uskalla toteuttaa itseään kotimaassaan.


title: Neljäs sopimus

text: "Video-oppaassa" vuodelta 1994 Asko Alanen luonnehtii "Neljättä sopimusta" tuttuja vakoilu-uria kulkevaksi vakaaksi perusjännäriksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Lauri Metsämäki

text: Lauri Juhani Metsämäki (s. 28. helmikuuta 1939 Helsinki) on suomalainen poliitikko. Metsämäki toimi kansanedustajana kolmella kaudella: ensin kaksi kautta ajalla 21. maaliskuuta 1987 – 23. maaliskuuta 1985 ja uudelleen 2. toukokuuta 1996 – 23. maaliskuuta 1999 Matti Louekosken siirryttyä Suomen Pankin johtokunnan jäseneksi. Kansanedustajana hän edusti Uudenmaan läänin vaalipiiriä ja kuului Sosialidemokraattiseen eduskuntaryhmään. Ennen kansanedustajuuttaan hän toimi vuosina 1959–1961 varastonhoitajana, vuosina 1962–1964 rakennustyöläisenä, vuosina 1964–1965 kuorma-autonkuljettajana, vuosina 1965–1967 myyntiedustajana, vuosina 1968–1970 kuljetuspäällikkönä, vuosina 1970–1976 puoluetoimitsijana ja vuosina 1980–1996 työeläketarkastajana.


title: The Fourth Protocol

text: The Fourth Protocol voi viitata seuraaviin asioihin:


title: Matti Hannola

text: Matti Hannola (s. 12. helmikuuta 1939 Viipuri) on suomalainen maanviljelijä ja poliitikko. Hannola toimi kansanedustajana ajalla 13. maaliskuuta – 26. syyskuuta 1975 noustuaan eduskuntaan edesmenneen Kalevi Huotarin seuraajana. Hän edusti Kymen läänin vaalipiiriä ja kuului Suomen kansan yhtenäisyyden puolueen eduskuntaryhmään.


title: Andreas Haider-Maurer

text: Andreas Haider-Maurer (s. 22. maaliskuuta 1987 Zwettl) on itävaltalainen tennispelaaja. Parhaimmillaan hän on ollut ATP-listan sijalla 70 heinäkuussa 2011. Hän ei ole voittanut vielä yhtään ATP-turnausta.


title: Andreas Haider-Maurer

text: Vuonna 2010 karsintojen kautta Yhdysvaltain avoimiin päässyt Haider-Maurer pelasi avauskierroksella viisieräisen kamppailun maailmanlistan sijalla viisi ollutta Robin Söderlingiä vastaan, mutta hävisi ottelun lopulta luvuin 5–7, 3–6, 7–6(2), 7–5, 4–6. Haider-Maurer pääsi finaaliin kotimaassaan pelatussa Bank Austria-TennisTrophy -turnauksessa. Turnauksen puolivälierissä hän voitti Marin Čilićin ja välierissä Michael Berrerin. Finaalissa hän kohtasi maanmiehensä, Jürgen Melzerin, jolle hän hävisi lopulta erin 7–6(10), 6–7(4), 4–6.


title: Experiment with MultiMuon Array

text: Experiment with MultiMuon Array eli EMMA on rakenteilla oleva maanalainen kosmista säteilyä tutkiva koe. Koeasema sijaitsee noin 75 metriä merenpinnan alapuolella Pyhäsalmen kaivoksessa. EMMA-kokeessa toimivat yhteistyössä Oulun yliopisto, Jyväskylän yliopisto ja Venäjän tiedeakatemia.


title: Experiment with MultiMuon Array

text: EMMA-kokeen tarkoituksena on tutkia "polvialueen" (10 eV – 10ˑ10 eV) kosmisia hiukkasia. EMMA:n koelaitteisto ei kuitenkaan havaitse suoraan tutkittavia kosmisia hiukkasia, vaan korkea-energisiä myoneita, jotka syntyvät kosmisen hiukkasen vuorovaikuttaessa ilmakehän kanssa.


title: Experiment with MultiMuon Array

text: Primäärisen kosmisen hiukkasen osuessa ilmakehän molekyyliin se hajoaa muiksi hiukkasiksi aiheuttaen Maapallon pintaa päin syöksyvän "ilmasuihkun". Hyvin lähellä alkuperäisen kosmisen hiukkasen hajoamispistettä syntyy myoneita, joita EMMA:n laitteiston on tarkoitus havaita. Koelaitteistolla voidaan mitata myonien määrää, jakaumaa sekä myonisuihkun saapumissuuntaa.


title: Experiment with MultiMuon Array

text: EMMA-kokeen koelaitteisto sijaitsee kaivoksessa maan alla, jolloin koelaitteiston yllä oleva paksu kalliokerros suodattaa ilmasuihkun kaikki muut varatut hiukkaset paitsi korkeaenergiset myonit. Myonilla onkin oltava vähintään 45 GeV:n energia tullakseen havaituksi maan alla EMMA-kokeen laitteistolla.


title: Experiment with MultiMuon Array

text: Koeasema koostuu erillisistä ilmaisinyksiköistä, joihin sijoitetaan lankailmaisimia, "limited streamer tube" -tyyppisiä ilmaisimia sekä tuikeilmaisimia Osa yksiköistä on asennettu paikoilleen ja joillakin voidaan jo tehdä mittauksia. 75 metrin syvyydelle sijoitetaan yhdeksän ilmaisinykköä T-kirjaimen muotoiseen kuvioon. Yhden ilmaisinyksikön pinta-ala on noin 15 m² ja kokeen kokonaisilmaisinpinta-ala tulee olemaan noin 130 m². Lisäksi suunnitteilla on rakentaa ilmaisinkokonaisuuteen pari ilmaisinyksikköä lisää ja sijoittaa ne eri kaivoskäytävällä noin 30 metriä yllämainittua syvyyttä korkeammalle.


title: Experiment with MultiMuon Array

text: EMMA:n käytössä olevat lankailmaisimet olivat aiemmin LEP-kokeen DELPHI-koeaseman käytössä CERNissä. Lankailmaisimissa käytetään argonista ja hiilidioksidista koostettua kaasuseosta. Niiden paikkaresoluutio on noin 1 cm² ja myonin havaitsemistehokkuus 90–95 %. Tuikeilmaisimet sen sijaan on rakennettu juuri EMMA-koetta varten ja niiden tehtävänä on mitata hiukkasen tarkka saapumisajankohta muutaman nanosekunnin tarkkuudella parantaen lankakammioiden mittaustuloksia, sillä lankakammiot ovat suhteellisen hitaita ajanmittauksessa. Hiilidioksidikäyttöiset "limited streamer tube" -tyyppiset ilmaisimet ovat peräisin kosmisia hiukkasia tutkineesta Kaskade-Grande-kokeesta ja lankailmaisimien tapaan niilläkin hyvä paikkaresoluutio.


title: Experiment with MultiMuon Array

text: Laitteistolla on mahdollista määritellä suihkun keskikohta paremmalla kuin kuuden metrin tarkkuudella.


title: Experiment with MultiMuon Array

text: EMMA-koetta ovat rahoittaneet Euroopan aluekehitysrahasto ja Suomen akatemia.


title: Thomas Harris Block

text: Thomas Harris Block (nimi kirjoitetaan monesti muotoon "Thomas H. Block") on 11. helmikuuta 1945 syntynyt yhdysvaltalainen jännityskirjailija, joka kirjoitti 80-luvulla monia ilmailuun liittyviä trilleri-bestsellereitä. Blockin teokset sisältävät ainesta jännityksestä, tieteiskirjallisuudesta, mysteerikirjallisuudesta ja vakoilukertomuksista liittyen kylmän sodan henkeen.


title: Lea Kärhä

text: Lea Kyllikki Kärhä (s. 7. tammikuuta 1939 Hämeenlinna) on suomalainen poliitikko. Koulutukseltaan hän on varatuomari ja ammatiltaan vakuutusylituomari. Kärhä toimi kansanedustajana kaksi vaalikautta vuosina 1983–1991 edustaen Uudenmaan läänin vaalipiiriä ja kuului Kansallisen Kokoomuksen eduskuntaryhmään.


title: Sarajevon kansainvälinen lentoasema

text: Sarajevon kansainvälinen lentoasema (, ) on Bosnia-Hertsegovinan tärkein kansainvälinen lentoasema, joka sijaitsee noin kuuden kilometrin päässä maan pääkaupungin, Sarajevon, keskustasta.


title: Sarajevon kansainvälinen lentoasema

text: Daytonin rauhansopimuksen myötä 1969 valmistunut lentoasema on pystynyt vuosi vuodelta kasvattamaan matkustajamääriään ja tarjoamaan parempia palveluita matkustajille sekä lentoyhtiöille. Bosnia-Hertsegovinan kansallinen lentoyhtiö B&H Airlinesin lisäksi lentoasemalta operoi myös muun muassa Austrian Airlines, Croatia Airlines, Jat Airways, Lufthansa ja Turkish Airlines. Vuonna 1996 lentoaseman kautta kulki ainoastaan 25 000 matkustajaa, kun kymmenen vuotta myöhemmin lentoasemaa käytti 466 186 matkustajaa.


title: Sarajevon kansainvälinen lentoasema

text: Airports Council International nimesi vuonna 2005 Sarajevon kansainvälisen lentoaseman Euroopan parhaaksi lentoasemaksi alle yhden miljoonan matkustajan sarjassa.


title: Sarajevon kansainvälinen lentoasema

text: Lentoaseman rakentaminen Sarajevoon huomattiin tarpeelliseksi 1960-luvulla. Lentoasema aiottiin rakentaa Sokolaciin, 35 kilometrin päähän Sarajevosta. Ehdotus kuitenkin hylättiin ja lentoaseman rakennustyöt käynnistyivät Butmirissa 1966.


title: Sarajevon kansainvälinen lentoasema

text: Lentoasema avattiin 2. kesäkuuta 1969 nimellä Ilidžan lentoasema. 1970 lentoasemalta avatiin ensimmäinen kansainvälinen reittikohde Frankfurtiin Saksaan. Näihin aikoihin lentoasema oli kansainvälisistä kohteistaan huolimatta syöttöliikennelentoaseman asemassa, jonka kautta matkustajat lensivät suuremmille lentoasemille Zagrebiin ja Belgradiin. Vuosittaiset matkustajamäärät liikkuivat 70 000:n ja 100 000:n välillä. Ensimmäinen remontti tehtiin ennen Sarajevon talviolympialaisia vuonna 1984. Remontin yhteydessä lentoasemaa korjattiin ja kiitotietä pidennettiin 200 metrillä.


title: Sarajevon kansainvälinen lentoasema

text: Bosnian sodan sytyttyä Serbian joukot ottivat lentoaseman haltuunsa 1992 ja vaurioittivat lentoasemaa pahoin. Kesäkuussa 1992 YK otti lentoaseman valvontaansa ja käytti lentoasemaa humanitaarisen avun saattamiseksi sota-alueille. Lentokentällä nähtiin sodan aikana useita murhenäytelmiä, ja serbialaiset ampuivat noin 800 ihmistä heidän yrittäessään ylittää juosten lentoaseman kiitotietä päästäkseen rajan toiselle puolelle. Myöhemmin lentoaseman kiitotien ali kaivettiin tunneli, jota pitkin ihmiset kulkivat toiselle puolelle.


title: Sarajevon kansainvälinen lentoasema

text: Lentoasema avattiin uudelleen siviilikäyttöön 16. elokuuta 1996. Lentoasemaa on sittemmin remontoitu ja kunnostettu sodan jäljiltä takaisin alkuperäiseen kuntoonsa. Bosnialaiset viranomaiset olivat nimeämässä lentoasemaa vuonna 2005 Bosnia-Hertsegovinan ensimmäisen presidentin, Alija Izetbegovićin mukaan. Nimeäminen kuitenkin estettiin Bosnia-Hertsegovinan korkeimmalta taholta. Korkein taho vetosi uudelleennimeämisen aiheuttavan eripuraa kroaattien, bosnialaisten ja serbien välillä, sillä Izetbegović oli bosnialainen poliitikko ja muslimiaktivisti.


title: Sarajevon kansainvälinen lentoasema

text: Lentoasemaa aiotaan laajentaa tulevaisuudessa Euroopan jälleenrakennus- ja kehityspankin myöntämällä 25 miljoonan euron lainalla.


title: Rebecca Bross

text: Rebecca Marie Bross (s. 11. heinäkuuta 1993 Ann Arbor) on yhdysvaltalainen telinevoimistelija.


title: Rebecca Bross

text: Bross on ollut Yhdysvaltain naistelinevoimistelijoiden parhaimmistoa Lontoon vuoden 2009 MM-kilpailuista lähtien.


title: Nalle Puh ja hunajapuu

text: Nalle Puh ja hunajapuu ("Winnie the pooh and honey tree") on lyhyt animaatioelokuva vuodelta 1966. Se on Disneyn ensimmäinen Nalle Puh -elokuva, ja sitä on suomeksi esitetty myös lyhyesti nimellä Nalle Puh. Se ja kaksi muuta Nalle Puh -lyhytelokuvaa yhdistettiin vuonna 1977 pitkäksi elokuvaksi "Nalle Puh" ("The Many Adventures of Winnie the Pooh").


title: Nalle Puh ja hunajapuu

text: Vanhemman suomenkielisen version ohjaus: Reino Bäckman.


title: Nalle Puh ja hunajapuu

text: Laulujen suomennos: Reino Bäckman.


title: Nalle Puh ja hunajapuu

text: Suomennos: Reino Bäckman.


title: Nalle Puh ja hunajapuu

text: Tuotanto: Suomi-Filmi Oy.


title: Sierpińskin kolmio

text: Sierpińskin kolmio on fraktaali, joka on nimetty puolalaisen matemaatikon Wacław Sierpińskin mukaan, joka konstruoi sen vuonna 1915.


title: Sierpińskin kolmio

text: Sierpiński kolmio konstruoitiin alun perin käyräksi, ja se on yksi itsesimilaaristen joukkojen perusesimerkeistä, toisin sanoen se näyttää samalta tai samankaltaiselta, riippumatta siitä millä suurennoksella sitä katsoi.


title: Sierpińskin kolmio

text: Seuraavalla algoritmilla saadaan aikaiseksi mielivaltaisen tarkka approksimaatio Sierpińskin kolmiolle:Huomaa, että tehty ääretön prosessi ei ole riippuvainen siitä, onko alkuperäinen kuvio kolmio, se on vain yksinkertaisin esimerkki. Mikä hyvänsä suljettu ja rajattu alue tasossa toimii. Ensimmäiset askeleet esimerkiksi myös neliössä taipuvat kohti Sierpińskin kolmiota.


title: Sierpińskin kolmio

text: Todellinen fraktaali on se, mikä saataisiin äärettömän määrän iterointeja jälkeen. Formaalimmin sitä voidaan kuvailla suljettujen pistejoukkojen funktioiden suhteen.


title: Sierpińskin kolmio

text: Jos merkkaamme formula_1:lla pisteen a kertoimella 1/2 laajennusta, on Sierpińskin kolmio, jonka kulmat ovat pisteet a, b ja c, toimenpiteen formula_1 U formula_3 U formula_4 muodostama kiintopisteiden joukko.


title: Sierpińskin kolmio

text: Kun tämä toimitus lisätään mihin tahansa muuhun joukkoon toistuvasti, kuvat suppenevat kohti Sierpińskin kolmiota. Tämä tapahtuu yllä olevissa esimerkeissä, mutta mikä hyvänsä muukin joukko kelpaisi.


title: Sierpińskin kolmio

text: Jos otetaan piste ja sovelletaan jokaista toimenpidettä formula_1, formula_3 ja formula_4 siihen sattumanvaraisesti, tuloksena saadut pisteet ovat tiheitä (eli jokaista Sierpińskin kolmion pistettä voidaan approksimoida jollain tuloksena saadulla pisteellä) Sierpińskin kolmiossa. Siispä seuraavakin algoritmi tuottaa mielivaltaisen tarkan approksimaation Sierpińskin kolmiosta:


title: Sierpińskin kolmio

text: Aloitetaan merkitsemällä p, p ja p Sierpińskin kolmion kulmiksi, ja v satunnaiseksi pisteeksi. Asetetaan joukko v = ½ ( v + p ), missä r on satunnainen numero 1, 2 tai 3. Piirrä pisteet v - v. Jos ensimmäinen piste v oli Sierpińskin kolmioon kuuluva piste, kaikki pisteet v kuuluvat kyseiseen kolmioon. Jos taas ensimmäinen piste v on kolmion reunan sisällä, mutta ei ole Sierpińskin kolmioon kuuluva piste, mikään pisteistä v ei kuulu Sierpińskin kolmioon, mutta ne suppenevat kohti sitä. Jos v on kolmion ulkopuolella, ainoa tapa, millä v osuu kolmioon, on jos v sijaitsee paikassa, mikä olisi osa kolmiota, jos tämä kolmio olisi äärettömän suuri.


title: Sierpińskin kolmio

text: Yllä kuvatun metodin voi myös ilmaista yksinkertaisemmin seuraavasti:"Huomautus: Tämä menetelmä on nimeltään kaaospeli. Voit aloittaa mistä tahansa pisteestä kolmion ulko- tai sisäpuolelta, ja se muodostaisi loppupeleissä Sierpińskin kolmion ja muutamia ylimääräisiä pisteitä. Kaaospeliä on mielenkiintoista kokeilla kynän ja paperin kanssa ja jo noin 100 pisteen jälkeen paperille hahmottuu Sierpińskin kolmiota muistuttava kuva. Muutaman sadan pisteen jälkeen kolmio alkaa jo huomattavasti näyttää Sierpińskin kolmiolta."


title: Sierpińskin kolmio

text: Pascalin kolmiolla voidaan approksimoida Sierpińskin kolmiota. Otetaan Pascalin kolmio, jossa on 2 riviä ja väritetään parilliset luvut valkoisiksi, ja parittomat mustiksi. Se kaksivärinen 2-rivinen Pascalin kolmio, jossa "n" lähestyy ääretöntä, on Sierpińskin kolmio.


title: Sierpińskin kolmio

text: Sierpińskin kolmion pinta-ala on nolla. Tämä saadaan laskemalla jäljelle jäänyt ala jokaisen iteraation jälkeen. Jäljelle jäänyt ala on aina 3/4 edellisestä, ja kun iteraatioita suoritetaan ääretön määrä, jäljelle jäävä pinta-ala on nolla.


title: Edward Doll

text: Edward ”Ed” Doll oli ydinfyysikko, joka osallistui atomipommin kehittämiseen Manhattan-projektissa. Hän toimi läheisessä yhteistyössä eversti Paul Tibbetsin ja tutkaupseeri Jacob Beserin kanssa. Doll oli muun muassa kehittelemässä pommin huippusalaista pienoistutkaa Luis Alvarezin kanssa. Luutnantti Beserin tehtävänä oli pommituslennon aikana tarkkailla sitä, etteivät esimerkiksi japanilaiset tai muuta ulkopuoliset yrittäisi vaikuttaa pommin elektronisiin järjestelmiin.


title: Edward Doll

text: Ennen hyökkäyslennolle lähtöä Hiroshimaan Doll oli antanut riisipaperille kirjoitetut tiedot pommin sisältämän tutkan käyttämistä radiotaajuusalueista eli frekvenssistä.


title: Edward Doll

text: Dollin kollega oli myös harvardilainen ydinfyysikko Norman Ramsey.


Omaa tietä etsimässä Italiassa, Intiassa ja Indonesiassa ("Eat Pray Love") on philadelphialaisen kirjailija-journalisti Elizabeth Gilbertin omakohtaisiin kokemuksiin perustuva romaani vuodelta 2006. Otava julkaisi kirjan suomeksi 2007.


title: Omaa tietä etsimässä Italiassa, Intiassa ja Indonesiassa

text: Teos on julkaistu jo 20 kielellä ja se kohosi Yhdysvalloissa bestselleriksi heti ilmestymisensä jälkeen vuonna 2006. Kirjassa Elizabeth Gilbert päättää lähteä vuodeksi matkalle etsimään itseään. Hän viipyy Italiassa, Intiassa ja Indonesiassa kussakin neljän kuukauden ajan. Italiasta hän etsii nautintoa, Intiasta sisäistä rauhaa ja Indonesiasta kykyä yhdistää nämä kaksi. Kirjassa on 108 lukua, 36 kullekin maalle, intialaisen rukousnauhan japa malan mukaan, jossa on 108 helmeä.


text: Kirjaan perustuva elokuva "Eat Pray Love – omaa tietä etsimässä" sai ensi-iltansa vuonna 2010.


text: Elämässään menestynyt 35-vuotias toimittaja Elizabeth Gilbert yrittää hankkia lasta miehensä kanssa, mutta havahtuu kesken kaiken tajuamaan, ettei oikeastaan tiedä, haluaako hän lasta, haluaako hän miestään ja omakotitaloaan, tai mitä hän niiden sijaan haluaisi. Henkistä romahdusta seuraa avioero, sairastuminen masennukseen, nopea laastarisuhde ja päätös lähteä vuodeksi yksin ulkomaille etsimään itseään ja onneaan. Hän etsii ensin Italiasta nautintoja ja kykyä nauttia, ja lihookin muutaman kuukauden aikana kymmenisen kiloa. Intiaan hän suuntaa ashramiin etsimään itselleen sopivaa hengellisyyttä joogaten ja meditoiden. Indonesiassa hän koettaa löytää tavan yhdistää nämä kaksi, ja löytääkin tasapainon elämäänsä ja jopa suuren rakkauden.


title: Tonttujen kutsu

text: Tonttujen kutsu on Wil Huygenin kirjoittama tonttukirja. Kirjaan on lisätty juna, Nooan arkki ja yhden ulkomaan sotilas. Kirjassa tontut, peikot, lumimiehet ja muut metsän olennot kokevat jännittäviä tapahtumia. Kirjan on julkaissut WSOY vuonna 1982 .


title: Tonttujen kutsu

text: "Suuri tonttukirja" esittää erilaisia tonttuja, kuten kotitonttu, puutarhatonttu, siperiantonttu ja monta muuta, mutta Tonttujen kutsu esittää näiden lisäksi ulkomaalaisia tonttuja, mm Syyrian tontut, Kreikan tontut ja monta muuta.


title: Tonttujen kutsu

text: "Tontut"-sarjan Klaus ja Danny perustuvat Tonttujen kutsuun.


title: Eat Pray Love

text: Eat Pray Love voi tarkoittaa seuraavia asioita:


title: Suomalainen tonttukirja

text: Suomalainen tonttukirja on Mauri Kunnaksen tekemä vuonna 1979 ilmestynyt kirja. Ennen kirjaa Kunnas teki vuonna 1977 ensimmäisen piirrossarjansa "Tontut".


title: Management buyout

text: Management buyout (lyhenne MBO) on yrityskauppa, jossa ostajana on yrityksen toimiva johto. Syitä tämän kaltaisiin järjestelyihin voivat olla yrityksen johdon halu säilyttää työpaikkansa, yrityksen omistajien halu luopua toiminnasta tai ulkopuolisen tahon aikeet vallata yritys ja syrjäyttää sen nykyinen johto. Syynä voi olla myös johdon pyrkimykset hyötyä taloudellisesti enemmän yrityksestä pelkän rahapalkan lisäksi.


title: Ruoveden Yhteiskoulun lukio

text: Ruoveden Yhteiskoulun lukio toimii vuonna 2003 peruskorjatuissa opetustiloissa. Ruoveden Yhteiskoulussa on toiminut syksystä 1999 lähtien ratsastuspainotteinen lukio, jossa on mahdollisuus yhdistää ratsastus osaksi lukio-opintoja. Ratsastuspainotteisuus on tuonut lukioon uusia opiskelijoita eri puolilta Suomea. Ratsastuksen opetuksesta vastaa Ruoveden Ratsutalli Oy. Lukio järjestää hevosten valmentajan ammattitutkintoon tähtäävää koulutusta yhteistyössä Pirkanmaan aikuisopiston kanssa. Lukiossa on mahdollista painottaa liikuntaharrastusta myös jääurheiluun.


title: Ruoveden Yhteiskoulun lukio

text: Koululla on kaksi eurooppalaista yhteistyökumppania, italialainen Olevano Romanon lukio Istituto D’istruzione superiore “Renato Cartesio” di Olevano Romano lähellä Roomaa sekä Berliinin lähellä sijaitseva Saksan ainoa ratsastuslukio Prinz-von-Homburg-Schule Neustadt (Dosse). Jokaisella lukiolaisella on mahdollisuus osallistua koulujen väliseen yhteistyöhön.


title: Ulla Järvilehto

text: Ulla Elina tuulikki Järvilehto (o.s. Eskelinen) (s. 31. joulukuuta 1938 Tampere) on suomalainen lääkäri ja poliitikko. Järvilehto kirjoitti ylioppilaaksi 1958 ja valmistui lääketieteen lisensiaatiksi 1965 ja erikoistunut naistentautien ja synnytyksen erikoislääkäriksi 1971. Hän on toiminut Keski-Suomen keskussairaalan lastentautien apulaislääkärinä ja HYKS:n naistentautien klinikan apulaislääkärinä 1969– 1971. Järvilehto toimi kansanedustajana kaksi vaalikautta vuosina 1975–1983 edustaen Hämeen läänin eteläistä vaalipiiriä ja kuului Kristillisen liiton eduskuntaryhmään. 1970-1980-luvuilla hän tuli tunnetuksi abortin julkisena vastustajana ja innokkaana Israel-ystävänä . Kansanedustajan paikkansa menetettyään hän keskittyi puhumaan Israel-tilaisuuksissa, joiden tarkoituksena oli kannustaa kristittyjä rukoilemaan Israelin ja juutalaisten puolesta, sekä tarvittaessa auttamaan juutalaisia myös aineellisesti, esimerkiksi heidän muuttaessaan eri maista Israeliin. Hän toimi pitkään ICEJ:n (Jerusalemin Kansainvälisen Kristillisen Suurlähetystön) Suomen-osaston puheenjohtajana . Järvilehto asuu Tampereella. Hän kuuluu helluntaiherätykseen .


title: Ulla Järvilehto

text: Järvilehdon puoliso vuodesta 1962 on niin ikään lääketieteen lisensiaatti Kaarlo Juhani Järvilehto. Heillä on neljä lasta.


title: Veikko Matikkala

text: Veikko Juhani Matikkala (4. joulukuuta 1938 Helsinki – 19. syyskuuta 2003) oli suomalainen poliitikko. Ammatiltaan hän oli kauppias ja toimitusjohtaja. Matikkala toimi kansanedustajana vuosina 1975–1979 edustaen Oulun läänin vaalipiiriä ja kuului Kristillisen liiton eduskuntaryhmään.


title: Juho Sillanpää

text: Juho Hermanni (Jussi) Sillanpää (s. 7. elokuuta 1938 Kauhajoki) on suomalainen maanviljelijä ja poliitikko. Sillanpää toimi kansanedustajana vuosina 1987–1991 edustaen Vaasan läänin vaalipiiriä ja kuului Keskustan eduskuntaryhmään.


title: Juho Sillanpää

text: Sillanpää suoritti maamieskoulun vuonna 1960 ja työskenteli maanviljelijänä Kauhajoella. Kunnallispolitiikassa hän on ollut mukana toimimalla Kauhajoella sekä jäsenenä että puheenjohtajana kunnanvaltuustossa ja kunnanhallituksessa. Sillanpää toimi presidentinvaalin valitsijamiehenä vuosien 1982 ja 1988 presidentinvaaleissa.


title: Juho Sillanpää

text: Sillanpään vanhemmat olivat maanviljelijä Joonas Sillanpää ja emäntä Maria Paski. Vuonna 1991 Sillanpäälle myönnettiin kunnallisneuvoksen arvonimi.


title: Helvi Niskanen

text: Helvi Annikki Niskanen (30. heinäkuuta 1938 Suojärvi – 21. tammikuuta 2017 Oulu) oli suomalainen poliitikko. Niskanen toimi kansanedustajana vuosina 1970–1983 edustaen Oulun läänin vaalipiiriä ja kuului Suomen kansan demokraattisen liiton eduskuntaryhmään.


title: Helvi Niskanen

text: Marraskuussa 1970 Niskanen ehdotti rikoslakiuudistusta käsiteltäessä, että niin sanottua kehotuspykälää ei lisättäisi uuteen lakiin, mutta ehdotusta ei hyväksytty eduskunnan äänestyksessä.


title: Omer Khalifa

text: Omer Khalifa (; s. 18. joulukuuta 1956) on sudanilainen entinen yleisurheilija, joka kilpaili keskimatkojen juoksussa. Hän voitti Afrikan-mestaruuskilpailuista neljä mitalia, joista kaksi 800 ja kaksi 1 500 metrin matkalta. Khalifa osallistui olympialaisiin kahdesti, vuosina 1984 ja 1988. Hän oli mukana 1 500 metrillä molemmilla kerroilla, mutta osallistui myös 800 metrin juoksuun vuonna 1984. Khalifan paras olympiasijoitus oli kahdeksas sija 1 500 metrin matkalta Los Angelesin kisoista 1984.


title: Omer Khalifa

text: "Lähde: IAAF"


title: Helmi Morri

text: Helmi Esteri Morri (s. 5. toukokuuta 1938 Pohjaslahti) on suomalainen maatilan emäntä ja poliitikko. Morri toimi kansanedustajana vuosina 1991–1995 edustaen Hämeen läänin pohjoista vaalipiiriä ja kuului Keskustan eduskuntaryhmään. Virtain kaupunginvaltuuston jäsenenä hän oli vuosina 1989–1997.


title: Pirttijärvi (Puolanka)

text: Pirttijärvi on järvi Puolangalla Auhon ja Lippoperän välillä, kuntakeskuksesta parisenkymmentä kilometriä luoteeseen.


title: Pirttijärvi (Puolanka)

text: Järven pinnankorkeus on 136,4 metriä, syvimmillään se on noin kahdeksan metrin syvyinen. Kaakon puolen Auhojärvestä Pirttijärven erottaa lyhyt salmi, pohjoisen puolen Vähäjärvestä siihen laskee pieni Vähäjoki. Järvi on kapeahko ja pitkä, luode-kaakkosuunnassa se on noin kolmen kilometrin pituinen ja leveimmillään alle kilometri. Järven laskujoki Pirttijoki laskee Utajärven Juorkunan Jorvasjärveen ja sieltä edelleen Tilanjokea Kiiminkijokeen. Pirttijärvi kuuluu siis Kiiminkijoen vesistöalueeseen. Järven lounaisranta on asuttu, sitä seuraa Luppoperälle Kalhamajärven vieritse menevä tie. Myös koillisrannan Tossuperällä on asutusta. Järven luoteispäässä on uimaranta ja kota. Kaakkoispäässä on taas useita pieniä luotoja ja keskijärvellä neljä nimettyä suurempaa saarta, Pökkelösaari, Puusaari, Heinäsaari ja Kuikkasaari. Niitä vastapäätä järven pohjoisrannalla on Kalmoniemi.


title: Matti Vähänäkki

text: Matti Kalervo Vähänäkki (26. maaliskuuta 1938 Kotka – 29. heinäkuuta 2012 Hamina) oli suomalainen varatuomari, virkamies ja sosialidemokraattinen kansanedustaja.


title: Matti Vähänäkki

text: Vähänäkki valmistui ylioppilaaksi vuonna 1958, oikeustieteen kandidaatiksi vuonna 1964 ja varatuomariksi vuonna 1967 ja työskenteli toimittajana Eteenpäin-lehdessä Kotkassa vuonna 1960, Ilta-Sanomissa vuosina 1960–1962, nimismiehenä Nummella vuosina 1963–1964, apulaispoliisitarkastajana Kymen lääninhallituksessa vuosina 1966–1967, II kaupunginsihteerinä Lappeenrannassa vuosina 1967–1969 ja Vehkalahden kunnanjohtajana vuosina 1969–1999.